ஆஸ்திரேலியாவின் கோல்ட்கோஸ்ட் நகரில் 21 - வது காமன்வெல்த் போட்டிகளுக்கு எதிர்ப்பு தெரிவித்து ஆஸ்திரேலிய பூர்வகுடியினர் போராட்டத்தில் ஈடுபட்டனர் . ஆஸ்திரேலியாவின் கோல்ட்கோஸ்ட் நகரில் 21 - வது காமன்வெல்த் விளையாட்டுப் போட்டிகள் நேற்று தொடங்கியது . வான வேடிக்கை , பல்வேறு மெய்சிலிர்க்க வைக்கும் கலை நிகழ்ச்சிகளுடன் போட்டிகள் தொடங்கியபோதும் , பூர்வ குடிகளின் எதிர்ப்பால் பரபரப்பு ஏற்பட்டது . ஆஸ்திரேலியா கண்டம் பிரிட்டிஷ் முடியாட்சியின் கட்டுப்பாட்டில் இருந்தபோது அங்கு வசித்து வந்த பூர்வகுடிகளை துன்புறுத்தி , தங்கள் நாட்டு குடிமக்களை பிரிட்டிஷ் அரசு அங்கு குடியமர்த்தியது . இதனால் பூர்வகுடிகளின் உரிமைகள் பாதிக்கப்பட்டு அவர்கள் தங்கள் சொந்த நாட்டிலேயே சிறுபான்மையினராக மாறிவிட்டனர் . பிரிட்டிஷ் அரச குடும்பத்தினர் காமன்வெல்த் போட்டிகளில் பங்கேற்றுள்ள நிலையில் அவர்களுக்கு எதிர்ப்பு தெரிவிக்கும் வகையில் பூர்வகுடிகள் போராட்டம் நடத்தினர் . நகரின் ஒரு பகுதியாக கொண்டுவரப்பட்ட பிரிட்டிஷ் ராணியின் கோலை பூர்வகுடியினர் மறித்து இரண்டு மணி நேரத்துக்கு மேலாக போராட்டம் நடத்தினர் . பிரிட்டிஷ் முடியாட்சியில் தங்களுக்கு நேர்ந்த கொடுமைகளை எதிராக போராட்டம் நடத்தியதாகவும் அவர்கள் தெரிவித்தனர் .


தளபதி விஜய் ' சர்கார் ' படத்தை தொடர்ந்து , மூன்றாவது முறையாக அட்லீ இயக்கத்தில் , தளபதி 63 படத்தில் நடிக்க உள்ளார் . இந்நிலையில் இந்த படத்தின் பட்ஜெட் குறித்து ஒரு முக்கிய தகவல் சமூக வலைத்தளங்களில் வெளியாகி , வைரலாகி வருகிறது . கோலிவுட் திரையுலகில் , தனக்கென மாஸ் ரசிகர்கள் கூட்டத்தை கொண்டவர் தளபதி விஜய் . இவருடைய புதிய படங்கள் மற்றும் எந்த தகவல் வெளியானாலும் அதனை கேக் வெட்டி கொண்டாடி மகிழ்வார்கள் இவருடைய ரசிகர்கள் . இந்நிலையில் இவர் ' மெர்சல் ' படத்திற்கு பின் மீண்டும் அட்லீ இயக்கத்தில் நடிக்க உள்ளது அனைவரும் அறிந்தது தான் . இந்த படத்தை AGS எண்டெர்டைன்மெண்ட் நிறுவனம் தயாரிக்க , ஏ . ஆர் . ரஹ்மான் இசையமைக்க உள்ளார் . மேலும் நயன்தாரா நாயகியாக நடிக்க யோகி பாபு , விவேக் ஆகியோர் முக்கிய வேடங்களில் நடிக்க உள்ளனர் . இந்த படத்தின் படப்பிடிப்பு ஜனவரி மாதம் தொடங்கி , தீபாவளிக்கு ரிலீஸ் செய்யப்படும் என்று படக்குழுவினர் தெரிவித்துள்ளனர் . இந்நிலையில் இப்படத்தின் பட்ஜெட் குறித்த தகவல் ஒன்று இணையத்தில் கசிய தளபதி ரசிகர்கள் இதனை ஷேர் செய்து வருகின்றனர் . இந்த திரைப்படம் ஸ்போட்ஸை மையாப்படுத்தி எடுக்க உள்ளதால் , 100 கோடி பட்ஜெட்டை தாண்டும் என அந்த செய்தி குறிப்பில் கூறப்பட்டுள்ளது . ஆனால் படக்குழுவினர் இதுகுறித்து எந்த ஒரு அதிகார பூர்வ தகவலையும் வெளியிட வில்லை என்பது குறிப்பிடத்தக்கது .


இரண்டு தொகுதியில் இடைத்தேர்தலை எதிர்கொள்ள தயங்கிய எடப்பாடி அரசு , இப்போது 20 தொகுதிகளுக்கும் பொறுப்பாளர்களை நியமித்து ’போருக்கு தயார் ! வர்லாம் வா பாக்கலாம் ! ’ என்கிறது எதிர்க்கட்சிகளை . ஆனால் இதை எதிர்க்கட்சிகள் நம்ப தயாரில்லை . பொறுப்பாளர்களை அறிவித்து , இடைத்தேர்தலுக்கு தயாராவது போல் சீன் போட்டுவிட்டு பிறகு தலைமை செயலர் மூலமாக மூவ் செய்து தேர்தல் ஆணையத்தில் மழை , குளிர் , வெயில் , காய்ச்சல்ன்னு ஏதாவது ஒரு சாக்கு சொல்லி தேர்தலை தள்ளிக்கொண்டே போவார்கள் ! என்கிறார்கள் . தி . மு . க . , காங்கிரஸ் , கம்யூனிஸ்டுகள் போன்றவைதான் இப்படி ’டவுட்’டில் இருக்கின்றன . ஆனால் அ . ம . மு . க . வோ வேறு ரூட்டில் இருக்கிறது . அக்கட்சி துவக்கப்பட்ட பின் இதுவரையில் எந்த தேர்தலையும் சந்திக்கவில்லை எனவே இடைத்தேர்தல் நடந்தால் எலெக்ஷன் , இல்லாவிட்டால் அனுபவங்களின் கலெக்ஷனாக இதை பயன்படுத்திக் கொள்ளலாம் எனும் முடிவுக்கு வந்துவிட்டது . 18 பேர் தகுதி நீக்க தீர்ப்பு விவகாரத்தில் மேல் முறையீடு செய்யப்போவதில்லை என்று அறிவித்த கையோடு , தன் அணியின் அந்த மாஜி எம் . எல் . ஏ . க்களைக் கூப்பிட்டு ’அவங்கவங்க எங்கே ஜெயிச்சீங்களோ அங்கே அப்படியே நிற்கப்போறீங்க . அதனால இன்னைக்கே போயி வேலைகளை ஆரம்பியுங்க . எதுக்கும் தயங்க வேணாம் ‘எல்லாத்துக்கும்’ நானிருக்கேன் . ’ என்று உசுப்பேற்றி இருக்கிறார் . விளைவு ! பழனியப்பன் , செந்தில்பாலாஜி என முக்கிய தலைகள் சரசரவென களமிறங்கிவிட்டனர் . அரவக்குறிச்சி தொகுதியில் மீண்டும் களமிறங்கப்போகும் செந்தில்பாலாஜி ’நான் தி . மு . க . வேட்பாளர்ட்ட தோத்தாலும் பரவாயில்ல ஆனா இவனுங்க வேட்பாளரை ( அ . தி . மு . க . வேட்பாளர் ) டெபாசீட் வாங்க கூட விடமாட்டேன் . ’ என்று தொடை தட்டியபடி இறங்கியிருக்கிறார் . அதேபோல் தினகரனும் முறுக்கிக் கொண்டு ஃபீல்டுக்கு வந்துவிட்டாராம் . என்னவானாலும் பரவாயில்ல , எவ்வளவு செலவானாலும் பரவாயில்ல அ . தி . மு . க . கோஷ்டிக்கு தோல்வி பயத்த மொதல்ல இருந்தே காட்டியாகணும் ! ” எனும் ஒற்றை வரி அஜெண்டாவுடன் பிள்ளையார் சுழி போட்டிருக்கிறாராம் தினா . தலை கீழ் நின்றாவது தினகரன் டீமை ஒடுக்கி ஓரங்கட்டணும் ! என்று அ . தி . மு . க . சபதம் போடுகிறது . இவர்கள் இருவருக்கும் நடுவிலோ ‘ஜெயிக்கிறோம் ஆட்சியை பிடிக்கிறோம்’ எனும் இலக்குடன் ஸ்டாலின் தெறிக்க விடுகிறார் . ஆக தமிழக அரசியல் களத்தில் அல்லு தெறிக்க துவங்கிவிட்டது . மொத்தத்துல நமக்கு நல்ல ட்ரீட் இருக்குதுன்னு சொல்லுங்க !


யார் என்று புரிகிறதா இவன் தீ என்று தெரிகிறதா தடைகளை வென்றே சரித்திரம் படைத்தவன்நியாபகம் வருகிறதா ? இந்த வரிகள் கமலுக்கு மட்டுமே சொந்தமானது . ஆமாம் அப்படித்தான் தடைகளை உடைத்து சாதனை படைத்து வருகிறார் . என்னதான் ரஜினிகாந்த் மாஸ் ஹீரோ , சூப்பர் ஸ்டார் என புகழ்ந்து வந்தாலும் தமிழகத்தில் இளைஞர்கள் மத்தியல் அதகளம் செய்வது என்னவோ உலகநாயகன் தான் அரசியல் கட்சி தொடங்கியது மட்டும் முந்தவில்லை , சமூக வலைதளங்களில் ரஜினியை பின்னுக்கு தள்ளியுள்ளார் . கமல் ட்விட் போடுவதும் அன்றைய நாளே அது ஊடகங்களில் விவாதப் பொருளாக மாறுவதும் தமிழ்நாட்டின் தற்கால அரசியல் நிலைமையாக மாறியிருக்கிறது . கமலின் ட்விட்டர் கருத்துக்களை மதுரை பேரகராதி கொண்டு அலசினால் கூட பொருள் கொள்ள முடியாது . சென்னை பல்கலைக்கழகம் தயாரித்திருக்கும் லெக்சிகனை வைத்து வரிக்கு வரி பார்த்து பொருள் சொல்ல முயன்றால் கூட புரியும் படி விளக்கம் கொடுக்க முடியாத அளவிற்கு தமிழ் அறிஞர்களையே அலறவிடுவார் ஆண்டவர் . பொது ஊடகத்தில் இப்படி புரியாமல் கமல் போடும் கருத்துக்கள் தவறான புரிதலை உருவாக்கி வருவதை அவர் கவனத்தில் கொள்ள வேண்டும் , கமல் புரியும்படி பேச வேண்டும் என்று ஆண்டவரிடம் அழுது புலம்பாத குறையாக அரசியல் கட்சி புள்ளிகளே கேட்டு வந்தது . கமல்ஹாசன் ட்விட்டர் தளத்தில் அரசியல் கருத்துகளையும் , விமர்சனங்களையும் வெளியிட்டபோது அது சினிமா அரசியல் தளங்களில் கவனிக்கப்பட்டது . இப்போது அவர் ஓர் அரசியல் கட்சியின் நிறுவனத் தலைவர் . அரசியல்வாதிகள் போல் அல்லாமல் இன்னும் சினிமா நடிகராகவே அவரது அன்றாட செயல்பாடுகள் இருப்பதாகக் சில அரசியல் அரசியல் புள்ளிகள் விமர்சனத்தை அடுக்கினாலும் முதல்முறையாக வாக்களிக்க காத்திருக்கும் இளைஞர்கள் சமூகவளைதளங்களில் மூழ்கிக் கிடக்கின்றனர் . ஒரு விஷயத்தை இளைஞர்களிடத்தில் கொண்டு சேர்ப்பதற்கு ட்விட்டரை பயன்படுத்துகிறார் கமல் . நடிகர் , நடிகைகளை சமூக வலைத்தளங்களில் தொடருவோர் எண்ணிக்கை , அவர்களுக்கு தனி அந்தஸ்தாக கருதப்படுகிறது . சரி விஷயத்துக்கு வருவோம் , கமலும் , ரஜினியின் என்னதான் நீண்ட கால நண்பர்கள் என்றாலும் கூட , கர்நாடகாவில் இருந்து வந்த ரஜினி தமிழகத்தில் சினிமாவில் நம்பர் 1 ஆக இன்றுவரையில் இருந்து வருவதில் கமலுக்கு ஒரு ஆதங்கம் உண்டு . நடிப்பைபொறுத்தவரையில் ரஜினியை விட கமல் எட்ட முடியாத உயரத்தில் இருந்தாலும்கூட பெயரும் , புகழும் என்னவோ ரஜினியைதான் அப்பிக் கொண்டிருக்கின்றன . இதில் நெடுங்காலமாக ஆதங்கத்தில் இருக்கும் கமல் , ரஜினி சில மாதங்களுக்கு முன்அரசியல் எண்ட்ரியை தீவிரமாக யோசிக்க துவங்கியதும் டென்ஷன் ஆனார் . ’சினிமாவில் அவரிடம் பின் தங்கினேன் , ஆனால் அரசியலில் தமிழ்நாட்டில் என்உரிமையை விடமாட்டேன் . ’ என்று தனக்கு மிக நெருக்கமான பச்சை தமிழ் நண்பர்கள்சிலரிடம் சபதமே போட்டார் . அதன் படியே திடுதிப்பென ட்விட்டர் அரசியலை துவக்கிஆளுங்கட்சியுடன்மோதலை உருவாக்கி , டோட்டல் தேசத்தையும் தன் பக்கம் திருப்பினார் . இதில் ரஜினியின் பரபரப்பு அவுட் ஆகியது . மக்கள் நீதி மய்யம் கட்சியை தொடங்கி உள்ளூரில் சுற்றுப்பயணம் செய்யும் உலகநாகயன் அடுத்தடுத்த அதிரடியான கருத்துகளை சமூக வலைதள ஊடகமான ட்விட்டரில் பதிவிட்டுவருகிறார் . இதனையடுத்து மக்கள் நீதி மய்யம் கட்சியின் தொண்டர்கள் மட்டுமல்லாமல் கமலால் ஈர்க்கப்பட்ட இளைஞர்களும் ட்விட்டரில் கமலை பின் தொடர்கிறார்கள் . கமல் ரஜினி இருவர் பற்றியும் கிராமங்கள் முதல் மாநகரங்கள் வரை மக்களிடம் கமலுக்கு தான் மவுசு ஜாஸ்தி . இந்த கணக்கை ட்விட்டரில் கமலை பின்தொடர்வோரை வைத்தே தெரிந்துகொள்ளலாம் . இதில் ஆச்சர்யம் கலந்த ஷாக் என்ன தெரியுமா ? ரஜினி மாஸ் ஆனவர் , இளைஞர்கள் அரசியலுக்கு வந்தால் சிறப்பாக செயல்படுவார் என தமிழ்நாட்டில் ஊடகங்களால் ஏற்படுத்தப்பட்டிருக்கிறது . ஆனால் இதெல்லாம் சினிமாவில்தான் . உண்மையில் அப்படி ஒரு பிம்பமே இல்லையாம் . அரசியல் ரீதியாக ரஜினிக்கு முதல் நிலை வாக்காளர்களிடம் செல்வாக்கு அவ்வளவாக இல்லை என்பது தெரிகிறது . மேலும் இருபது முதல் நாற்பது வயதுக்குட்பட்ட சமூக வலைதளங்களில் இருக்கும் இளைஞர்கள் கமலின் அரசியல் கருத்துக்களால் ஈர்க்கப்பட்டு ட்விட்டரில் பின் தொடருகின்றனர் . கமலை பின் தொடர்வோர் 4,686,839 பேர் , ரஜினியை பின்தொடர்வோர் 4,614,947 பேர் . ரஜினி ட்விட்டரில் கணக்கை தொடங்கியது February 2013 கமல் ட்விட்டரில் தொடங்கியது December 2015 இரண்டு வருடத்திற்குப் பின் கமல் இணைந்திருந்தாலும் ரஜினியை ஃபாலோ பண்ணுபவர்களின் எண்ணிக்கை விட கமலே அடித்து நொறுக்கி அதகளம் செய்து வருகிறார் . ஆண்டவர் ஆண்டவர் தான் !


சொத்துக்குவிப்பு வழக்கில் இருந்து மறைந்த முதல்வர் ஜெயலலிதா , சசிகலா ஆகியோர் விடுதலையாக மண்டைக்காடு பகவதி அம்மன் கோயிலுக்கு முதல்வர் பன்னீர் செல்வம் தானமாக கொடுத்த கொடி மரம் கடந்த 6 - ந்தேதி பிரதிஷ்டை செய்யப்பட்டது . இந்த கொடிமரம் பிரதிஷ்டை செய்யப்பட்ட மறுநாநாளில் , சசிகலாவுக்கு எதிராக முதல்வர் ஓ . பன்னீர் செல்வம் போர்க்கொடி தூக்கியுள்ளார் . மண்டைக்காடு பகவதி அம்மன் கோயில் கன்னியாகுமரி மாவட்டம் மட்டுமல்லாது , கேரளவில் இருந்தும் ஏராளமான பக்தர்கள் வருகை தருவார்கள் . பிரசித்தி பெற்ற இந்த கோயிலுக்கு முதல்வர் பன்னீர் செல்வம் கொடிமரம் தானமாக கொடுத்து இருந்தார் . இந்த கொடி மரம் கடந்த 6 - ந்தேதி பிரதிஷ்டை செய்யப்பட்டது . இந்த கொடி மரம் பிரதிஷ்டை செய்யப்பட்ட மறுநாள் அதாவது 7 - ந்தேதிதான் முதல்வர் பன்னீர் செல்வம் , ஜெயலலிதாவின் நினைவிடத்தில் அமர்ந்து , சசிகலாவுக்கு எதிராக போர்க்கொடியைத் தூக்கினார் . சொத்துக்குவிப்பு வழக்கில் மறைந்த முதல்வர் ஜெயலலிதா விடுதலை பற்றால் கொடிமரம் காணிக்கையாக கொடுப்பேன் என்று ஓ . பன்னீர் செல்வம் நேர்ந்திருந்தார் . அந்த வழக்கில் இருந்து ஜெயலலிதா விடுதலையானதையடுத்து , அந்த கொடிமரத்தை வாங்கிக்கொடுத்தார் . ஏறக்குறைய 51 அடி உயரம் கொண்ட அந்த தேக்கு மரம் , பொள்ளாச்சியில் இருந்து வாங்கப்பட்டது . ஏறக்குறைய ஒன்றரை ஆண்டுகளாக மூலிகை எண்ணெயில் ஊறவைக்கப்பட்டு இருந்த அந்த தேக்கு மரம் , கொடிமரமாக கடந்த 6 - ந்தேதி பகவதி அம்மன் கோயிலில் பிரதிஷ்டை செய்யப்பட்டது . இந்த கொடிமரம் ஏற்றப்பட்ட மறுநாள் அதிமுக பொதுச்செயலாளர் சசிகலாவுக்குஎதிராக ஓ . பன்னீர் செல்வம் போர்க்கொடி தூக்கியுள்ளார் என்பது குறிப்பிடத்தக்கது .


அதிமுக பொதுச்செயலாளர் சசிகலா மற்றும் முதலமைச்சர் ஓ . பன்னீர் செல்வத்தை கிண்டலடித்து அதிமுக தலைமை கழக பேச்சாளர் இயக்குனர் மனோபாலா வாட்ஸ் அப்பில் சர்ச்சைக்குரிய கருத்தை பதிவு செய்ததாக அவர்மீது போயஸ் கார்டன் , தலைமை கழகம் , காவல் ஆணையரிடம் புகார் அளிக்க உள்ளதாக அதிமுக பிரமுகர் கூறியுள்ளார் . இயக்குனர் மனோ பாலா அதிமுகவின் தலைமை கழக பேச்சாளராக இருக்கிறார் . இவர் மறைந்த முதலமைச்சர் ஜெயலலிதாவால் நியமிக்கப்பட்டவர் . இந்நிலையில் முதல்வர் ஜெயலலிதா மறைவுக்கு பின்னர் அதிமுகவை யார் வழிநடத்தி செல்வது என்ற பிரச்சனை வந்த போது சசிகலாதான் கட்சியை வழிநடத்த வேண்டும் என்று கட்சியின் முக்கிய நிர்வாகிகள் அமைச்சர்கள் ஒருமனதாக முடிவெடுத்தனர் . ஆனந்தராஜ் , விந்தியா , நாஞ்சில் சம்பத் போன்றோர் எதிர்த்தனர் பேட்டி அளித்து விலகி நின்றனர் . ஆனால் நாஞ்சில் சம்பத் பின்னர் மேலிடம் அழைத்ததன் பேரில் இணைந்தார் . இந்நிலையில் அதிமுக தலைமை கழக பேச்சாளரும் , இயக்குனரும் , நடிகர் சங்க நிர்வாகியுமான மனோபாலா தனது நெருங்கிய நண்பர்கள் இருக்கும் வாட்ஸ் அப் குரூப்பில் அதிமுக பொதுச்செயலாளர் சசிகலா , முதல்வர் ஓபிஎஸ் பற்றிய சர்ச்சைக்குரிய கிண்டல் வாசகத்தை பதிவு செய்துள்ளார் . இது பற்றி அதிமுக பிரமுகரும் நடிகருமான ஆலந்தூர் சினி . சரவணன் இது குறித்து போயஸ் கார்டன் , அதிமுக தலைமை நிலையம் , ஆணையர் அலுவலகத்தில் புகார் அளிக்க உள்ளதாக தெரிவித்துள்ளார் . அவரது அறிக்கையில் : நாடு ஒரு நல்ல தலைவரை இழந்து ஆழ்ந்த சோகத்தில் தத்தளிக்கிறது ! தமிழக மக்களும் எங்கள் அஇஅதிமுக விசுவாசிகளும் செய்வதறியாமல் தடுமாறுகிறார்கள் ! தவிக்கிறார்கள் ! இந்த சோதனையான தருணத்தில் அனைவராலும் விருப்பு வெறுப்பின்றி ஏற்கும் தலைமையாக தொடர்வதற்கு தொண்டர்களிடமும் தமிழக மக்களிடமும் பல்வேறு முயற்சிகளை மேற்கொண்டு வருகிறது நமது தமிழக அரசும் அஇஅதிமுக தலைமையும் இந்த சமயத்தில் நமது கழகத்தின் அஇஅதிமுக நச்சத்திர பேச்சாளரும் திரைப்பட நடிகருமான மனோ பாலா அவர்கள் தமிழக முதல்வர் அண்ணன் ஓ . பன்னீர்செல்வம் அவர்களையும் இரண்டு கோடி தொண்டர்களை அடங்கிய அஇஅதிமுக வின் பொது செயலளார் சின்னமா அவர்களையும் சினிமா நடிகர்களின் WhatsApp குரூப்பில் கேலி கிண்டல் செய்து தவரான வார்த்தைகளை பதிவிட்டுள்ளார் ! இது ஒரு தனி மனித குற்றமல்ல ஒட்டு மொத்த சமுதாயத்திற்கும் எதிரான குற்றமாகும் ! இதனை நான் மிகவும் வன்மையாக கண்டிக்கிறேன் ! மனோ பால மீது நாளை காலை சென்னை போலிஸ் கமிஷனர் அலுவலகத்தில் என் சார்பாக புகார் கொடுக்கப்படும் ! இதனை தொடர்ந்து அஇஅதிமுக தலைமை கழகத்திலும் போயஸ் கார்டனிலும் புகார் மனு கொடுக்கப்படும் ! வீழ்ந்தாலும் எழுந்தாலும் அதிமுக - மட்டுமே ! அம்மா மீது சத்தியம் சினி சரவணன் . அஇஅதிமுக ஆலந்தூர் தொகுதி இவ்வாற்உ தெரிவித்துள்ளார் . இது குறித்து சினி சரவணனிடம் கேட்டபோது அவர் கூறியதாவது . இயக்குனர் மனோபாலா கட்சியின் நட்சத்திர பேச்சாளர் அவருக்கு மாறுபட்ட கருத்து இருந்தால் நடிகர் ஆனந்தராஜ் போல் பேட்டி அளித்து கட்சியை விட்டு வெளியேறட்டும் . ஆனால் கட்சிக்குள் இருந்து கொண்டே இது போன்று அவரது குரூப்பில் பதிவு போடுவது கட்சி விரோத செயலாகும் . கட்சிக்குள் குழப்பத்தை ஏற்படுத்தும் செயலாகும் . ஆகவே இது பற்றி கட்சி தலைமையிடமும் , போயஸ் கார்டனிலும் புகார் அளிக்க உள்ளேன் . முதல்வர் பற்றி அவதூறாக பதிவு செய்துள்ளதால் போலீஸ் கமிஷ்னரிடம் புகார் அளிக்கிறேன் . என்று தெரிவித்தார் . அவர்தான் வாட்ஸ் அப்பில் பதிவு செய்தார் என்று எப்படி கூறுவீர்கள் என்று கேட்டதற்கு அவர் இருக்கும் குரூப்பில் நாசர் உள்ளிட்ட பிரபலங்கள் இருக்கிறார்கள் அவருடைய போன் நெம்பர் எனக்கு நன்றாக தெரியும் அதிலிருந்துதான் அவர் பதிவு செய்துள்ளார் என்று நெம்பரையும் கூறினார் . நான் சொல்வது தவறாக இருந்தால் அவர் என் மீது கமிஷனரிடம் புகார் அளிக்கட்டும் நான் சட்டப்படி அதை சந்திக்கறேன் என்று தெரிவித்தார் . புகார் அளித்த அதிமுக பிரமுகர் சினி சரவணன் ஏற்கனவே மயிலாப்பூர் எம் . எல் . ஏ நட்ராஜ் , அமைச்சர் சின்னய்யா மீது புகார் அளித்தவர் என்பது குறிப்பிடத்தக்கது .


காலா திரைப்படத்தின் பாடல்கள் அமைதியை சீர்குலைக்கும் வகையில் இருந்தால் கடுமையான சட்ட நடவடிக்கை எடுக்கப்படும் என அமைச்சர் ஜெயகுமார் கருத்து தெரிவித்தார் . ரஜினிகாந்த் , கமல்ஹாசன் ஆகியோர் அரசியலுக்கு வருவதை உறுதி செய்ததால் , அரசியல் கட்சிகள் தரப்பில் இருந்து அவர்களை கடுமையான அட்டாக் செய்து வருகிறார்கள் . குறிப்பாக அதிமுக அமைச்சர்கள் நேரம் கிடைக்கும்போதெல்லாம் சீண்டி வருகின்றனர் . அதிமுக . வை பொறுத்தவரை கமல்ஹாசனை மட்டுமே நேரடியாக டார்கெட் செய்து கொண்டிருக்கிறார்கள் . காரணம் , அவர் மட்டுமே அதிமுக அரசை காரசாரமாக விமர்சனம் செய்து வருகிறார்கள் . ரஜினிகாந்த் இன்னும் கட்சி தொடங்காத காரணத்தால் , விமர்சனங்களை அடக்கியே வாசிக்கிறார் . எனவே அவரது ஆன்மீக அரசியலை விமர்சிக்கும் சில கட்சிகளைத் தவிர , முக்கிய கட்சிகள் ரஜினிகாந்த் பற்றி அதிகம் விமர்சிப்பதில்லை . ஆனால் அமைச்சர் ஜெயகுமார் திடீரென ரஜினிகாந்த்தை மிகக் கடுமையாக விமர்சனம் செய்தார் . நேற்று ரஜினிகாந்தின் ‘காலா’ படத்தில் இடம்பெற்றிருக்கும் 9 பாடல்களை படத்தின் தயாரிப்பாளர் தனுஷ் தனது ட்விட்டர் பக்கத்தில் வெளியிட்டார் . அதில் போராட்டத்தை வலியுறுத்தும் விதமான வரிகள் அதிகம் இருக்கின்றன . இந்த பாடல்கள் குறித்து அமைச்சர் ஜெயகுமார் செய்தியாளர்களிடம் பேசும்போது , ‘காலா படத்தின் பாடல்கள் அமைதியை சீர்குலைக்கும் வகையில் இருந்தால் சட்டப்படி நடவடிக்கை எடுக்கப்படும் என்றார் . அரசியல் சுயலாபத்திற்காக குழப்பத்தை ஏற்படுத்த முயற்சிக்கக்கூடாது . திரைப்படம் மூலம் மக்களை தூண்டிவிட நினைத்தால் அரசு ஏற்றுக்கொள்ளாது என கடுமையாக தெரிவித்த அமைச்சர் ஜெயகுமார் . ‘காலா’ போன்ற காளான்கள் காணாமல் போகும்’ என்றார்


ஏடிபி சேலஞ்சர் டென்னிஸ் போட்டியில் தைவேன் வீரரான டி சென்னை வீழ்த்தி இந்தியாவின் விஷ்ணு வர்தன் அடுத்த சுற்றுக்கு முன்னேறினார் . ஏடிபி சேலஞ்சர் டென்னிஸ் போட்டி சீனாவின் ஜினான் நகரில் நடைபெற்று வருகிறது . இந்தப் போட்டியின் ஆடவர் ஒற்றையர் பிரிவு முதல் சுற்றில் தைபேவின் டி சென்னுடன் மோதினார் இந்தியாவின் விஷ்ணு வர்தன் . இதில் , 7 - 6 ( 3 ) , 6 - 3 என்ற செட் கணக்கில் டி சென்னை வீழ்த்தி வெற்றிப் பெற்றார் விஷ்ணு வர்தன் . அவர் தனது 2 - வது சுற்றில் சீனாவின் வைல்டு கார்டு சுற்று வீரரான ஜிஜென் ஜாங்கை சந்திக்கிறார் . ஆடவர் இரட்டையர் பிரிவில் போட்டித் தரவரிசையில் 3 - வது இடத்தில் இருக்கும் இந்தியாவின் ஸ்ரீராம் பாலாஜி - விஷ்ணு வர்தன் இணை , சாகேத் மைனேனி - பிரசாந்த் இணையை 6 - 2,6 - 2 என்ற செட் கணக்கில் வீழ்த்தி அடுத்த சுற்றான காலிறுதிக்கு முன்னேறியது . இதனிடையே , ஒற்றியயர் மற்றும் இரட்டையர் பிரிவில் பங்கேற்ற இந்தியா வீரர்கள் தங்களது முதல் சுற்றிலேயே தோல்வியைத் தழுவினர் என்பது வேதனைக்குரியது . இந்தியாவின் மைனேனி , ரஷியாவின் எவ்ஜெனி டான்ஸ்காயிடம் 2 - 6,2 - 6 என்ற செட் கணக்கில் வீழ்ந்தார் . இந்தியாவின் சசிகுமார் முகுந்த் 3 - 6,2 - 6 என்ற செட் கணக்கில் ரஷியாவின் அலெக்ஸாண்டர் குட்ரியாத்செவிடம் வீழ்ந்தார் . இந்தியாவின் ஸ்ரீராம் பாலாஜி 2 - 6,2 - 6 என்ற செட் கணக்கில் ஜப்பானின் கோ சோடாவிடம் வீழ்ந்தார் . இந்தியாவின் சித்தார்த் ராவத் 2 - 6,4 - 6 என்ற செட் கணக்கில் தென் கொரியாவின் சூன் வூ குவோனிடம் வீழ்ந்தார் . அதேபோன்று ஆடவர் இரட்டையர் பிரிவில் இந்தியாவின் சித்தார்த் ராவத் - சசிகுமார் முகுந்த் ஜோடி 1 - 6,2 - 6 என்ற செட் கணக்கில் செர்பியாவின் மியோமிர் கெச்மானோவிச் - ஸ்பெயினின் மேரியோ மார்டினெஸ் இணையிடம் வீழ்ந்தது .


காங்கிரஸ்தான் ஜனநாயக படுகொலை செய்துள்ளது என்றும் , சித்தராமையா ஆட்சி வேண்டாம் என்ற கர்நாடக மக்களுக்கு பினாமி ஆட்சியா ? பாவம் கர்நாடக மக்கள் என்று தமிழக பாஜக தலைவர் தமிழிசை சௌந்தரராஜன் கூறினார் . கர்நாடகாவில் ஆட்சியமைக்க தேவையான பெரும்பான்மை எந்த கட்சிக்கும் இல்லாத சூழலில் , தனிப்பெரும் கட்சியாக பாஜக இருந்ததால் , ஆளுநர் வாஜூபாய் வாலா , எடியூரப்பாவிற்கு முதலமைச்சராக பதவி பிரமாணம் செய்து வைத்தார் . பெரும்பான்மையை நிரூபிக்க 15 நாட்கள் அவகாசம் வழங்கியிருந்தார் . ஜனநாயக படுகொலையை பாஜக நிகழ்த்தியதாக எதிர்கட்சிகள் குற்றம் சாட்டின . காங்கிரஸும் மஜத - வும் கூட்டணி அமைத்து ஆட்சியமைக்க தேவையான பெரும்பான்மையை பெற்றிருந்தும் குமாரசாமியை ஆளுநர் அழைக்கவில்லை . இதற்கு எதிர்ப்பு தெரிவித்து காங்கிரஸ் - மஜத சார்பில் தொடரப்பட்ட வழக்கை விசாரித்த உச்சநீதிமன்றம் , 24 மணி நேரத்தில் பெரும்பான்மையை நிரூபிக்க வேண்டும் என உத்தரவிட்டதால் , நேற்று மாலை 3.30 மணிக்கு கர்நாடக சட்டசபை கூடியது . ஆனால் பெரும்பான்மையை நிரூபிக்க முடியாது என தெரிந்ததால் , நம்பிக்கை வாக்கெடுப்பை சந்திக்காமலேயே முதல்வர் பதவியை ராஜினாமா செய்தார் எடியூரப்பா . நம்பிக்கை வாக்கெடுப்புக்கு முன்னரே , எடியூரப்பா தனது பதவியை ராஜினாமா செய்தார் . இதைத் தொடர்ந்து மதச்சார்பற்ற ஜனதா தள கட்சியின் தலைவர் குமாரசாமி , காங்கிரஸ் கட்சி ஆதரவுடன் முதலமைச்சராக பதவியேற்க உள்ளார் . இந்த நிலையில் , இது குறித்து தமிழக பாஜக தலைவர் தமிழிசை சௌநதரராஜன் , காங்கிரஸ்தான் ஜனநாயகத்தைப் படுகொலை செய்துள்ளது . 116 இடங்களில் டெபாசிட் இழந்த கட்சியின் குமாரசாமியை காங்கிரசின் சுயநலத்திற்காக முதலமைச்சராக்கியது என்று குற்றம் சாட்டினார் . கர்நாடக மக்களால் நிராகரிக்கப்பட்ட காங்கிரஸின் 16 அமைச்சர்கள் தோல்வி . சித்தராமையா ஆட்சி வேண்டாமென்ற மக்களுக்குப் பினாமி ஆட்சி . பாவம் கர்நாடக மக்கள் எனத் தனது டிவிட்டர் பக்கத்தில் பதிவிட்டுள்ளார் .


தமிழகத்தில் பாஜகவை வளர்க்க பிரதமர் மோடியும் , அமித் ஷாவும் கடுமையாக போராடி வருகின்றனர் . ஆனால் , எச் . ராஜாவின் பேச்சுக்களையும் , கருத்துக்களையும் பார்க்கும்போது , அவர் அதற்கு எதிராக செயல்படுகிறார் என்றே எண்ண தோன்றுகிறது . எதை சொன்னால் , எதை செய்தால் பாஜக வை வளர்க்கமுடியும் என்று சிந்திப்பதை விட , எதை சொன்னால் , எதை செய்தால் , பாஜகவை அழிக்க முடியும் என்றே அவர் சிந்தித்து செயல்படுவதாகவே தெரிகிறது . இவரால் , மக்களிடம் தங்கள் கொள்கையை விளக்கி ஏற்க வைத்து வெற்றி பெற முடியாது . மற்ற கட்சியினருடன் விவாதம் செய்தும் வெற்றி பெற முடியாது . அதனால் , மற்றவர்களை மனம் போன போக்கில் விமர்சிப்பதும் , மற்றவர்களின் மனது புண்படும் வகையில் பேசி வருவதும் அவருக்கு வாடிக்கையாகி விட்டது . நெடுவாசல் போராட்ட களத்தில் சமூக விரோதிகள் ஊடுருவி உள்ளனர் என்று , அந்தப்பகுதி விவசாயிகள் நடத்தும் போராட்டத்தை கொச்சை படுத்தினார் . விவசாயிகள் போராட்டம் பற்றி , மோடி எதுவும் வாய் திறக்கவில்லையே என்று செய்தியாளர் சந்திப்பில் ஒருவர் கேள்வி கேட்டபோது , அவரை தேச துரோகி என்றார் . வரி செலுத்தும் எனக்கு கேள்வி கேட்கும் உரிமை உள்ளது என , செய்தியாளர் கூற , உன் வரிப்பணத்தை நான் திருப்பி தருகிறேன் என்றார் . தற்போது , நிர்வாண போராட்டம் , அரை நிர்வாண போராட்டம் என பலவித கவன ஈர்ப்பு போராட்டம் நடத்தி வரும் விவசாயிகளை , அவர்கள் போராட்டம் நடத்துகிறார்களா ? இல்லை குரங்கு வித்தை காட்டுகிறார்களா என்று கேவலமாக பேசியுள்ளார் . யார் போராடினாலும் , அவர்கள் காங்கிரசை எதிர்த்து , வெள்ளைக்காரி சோனியாவை எதிர்த்து போராட வில்லை என்றும் குற்றம் சாட்டுகிறார் . மக்கள் கொஞ்சம் கூட அங்கீகரிக்காத , மக்கள் மன்றத்தால் நிராகரிக்கப்பட்ட எச் . ராஜா இப்படி பேசுவது , அவர் சார்ந்த கட்சிக்கும் , அவர் வகிக்கும் பொறுப்புக்கும் களங்கம் விளைவிக்குமே தவிர , எந்த வகையிலும் புகழ் சேர்க்காது . எச் . ராஜாவின் கொள்கையும் , சித்தாந்தமும் ஏற்புடையதா ? இல்லையா ? என்கிற விஷயம் ஒருபக்கம் இருந்தாலும் , அவருடைய ஒவ்வொரு பேச்சும் , கருத்தும் , மக்களையும் , எதிர் தரப்பையும் காயப்படுத்துவதாகவே உள்ளது . இது , சர்வாதிகார ஆட்சிக்கு வேண்டுமானால் உதவலாமே ஒழிய , ஜனநாயக ஆட்சிக்கு உதவாது . இதை அவர் முதலில் புரிந்து கொள்ள வேண்டும் . மேலும் , தாம் பிறந்து , வளர்ந்த மக்களிடம் செல்வாக்கை வளரத்துக் கொண்டு , தாம் சார்ந்துள்ள இயக்கத்தை வெற்றி பாதைக்கு அழைத்து செல்வது எப்படி ? என்றுதான் யோசிக்க வேண்டுமே ஒழிய , இருப்பதையும் இழந்துவிட வழி வகுக்க கூடாது . பாஜக மூத்த தலைவர்கள் இதை அவருக்கு உணர்த்தினால் நல்லது . இல்லையெனில் , பாஜக தமிழகத்தில் காலூன்றுவது என்பது சாத்தியம் இல்லாமலே போய்விடும் .


ரஜினி , கமல் உள்ளிட்ட பல நடிகர்களுடன் 90 களில் கலக்கல் காமெடியனாக வலம் வந்தவர் நடிகர் ஜனகராஜ் . அவருடைய வித்தியாசமான குரலும் பாடி லேங்வெஜூம் தற்போதும் ரசிகர்கள் மனதை விட்டு நீங்காதது . இந்த நிலையில் நீண்ட இடைவேளைக்கு பின் சாருஹாசன் முக்கிய வேடத்தில் நடித்து வரும் ' தாதா 87 ' என்கிற படத்தில் ஜனகராஜ் ஒரு முக்கிய கதாப்பாத்திரத்தில் ரீ என்ட்ரி ஆகவுள்ளார் . ஹீரோவாக ஜனகராஜ்ஃ இதைத்தொடர்ந்து தற்போது ஹீரோவாக ஒரு படத்தில் நடிக்க ஒப்பந்தமாகியுள்ளார் . ' தர்ம அவதாரம் ' என்ற டைட்டிலில் தயாராகும் இந்த படத்தில் ஜனகராஜ் புதிய அவதாரம் எடுக்கவுள்ளதாவும் , இந்த படத்தை ' தாதா 87 ' படத்தை இயக்கும் விஜய்ஸ்ரீ இயக்கவுள்ளதாகவும் செய்திகள் வெளிவந்துள்ளது . கதாப்பாத்திரம்ஃ இந்த படத்தில் மிடில் கிளாஸ் தந்தை கதாப்பாத்திரத்தில் ஜனகராஜ் நடிக்க உள்ளதாகவும் சமூகத்தில் நடக்கும் அவலங்களை கண்டு ஆந்திரப்படும் கதாப்பாத்திரத்தில் நடிக்க உள்ளதாகவும் கூறப்படுகிறது . இந்த கதாப்பாத்திரம் நிச்சயம் பார்வையாளர்களை ஆச்சர்யப்படுத்தும் வகையில் இருக்கும் என இயக்குனர் தெரிவித்துள்ளார் . படப்பிடிப்பு துவக்கம்ஃ இந்த திரைப்படத்தின் படப்பிடிப்பு வரும் மார்ச் மாதம் தொடங்கவுள்ளது . ஒரே கட்டமாக இந்த படத்தின் மொத்த படப்பிடிப்பையும் முடிக்க படக்குழுவினர்கள் திட்டம்மிட்டுள்ளதாக கூறப்படுகிறது .


ஐபிஎல் கிரிக்கெட் தொடரின் 28 - ஆவது லீக் ஆட்டத்தில் வெறும் 3 ஓட்டங்கள் வித்தியாசத்தில் மும்பையை தோற்கடித்ததன் மூலம் புணே அணி மும்பையின் தொடர் வெற்றியை முடக்கியது . ஐபிஎல் கிரிக்கெட் தொடரின் 28 - ஆவது லீக் ஆட்டம் மும்பையில் நேற்று நடைபெற்றது . இந்த ஆட்டத்தில் டாஸ் வென்ற மும்பை அணி பீல்டிங்கைத் தேர்வுச் செய்ததையடுத்து பேட் செய்த புணே அணியில் திரிபாதியும் , அஜிங்க்ய ரஹானேவும் தொடக்க வீரர்களாக களமிறங்கினர் . ஜான்சன் வீசிய முதல் ஓவரில் சிக்ஸரை விளாசி அதிரடி காட்டிய திரிபாதி , மெக்லீனாகான் வீசிய அடுத்த ஓவரில் ஒரு பவுண்டரியை விரட்டினார் . அதே ஓவரில் ரஹானே தன் பங்குக்கு ஒரு பவுண்டரியை விரட்ட , புணேவின் ஸ்கோர் வேகமாக உயர்ந்தது . அந்த அணி 9.3 ஓவர்களில் 76 ஓட்டங்களை எட்டியபோது ரஹானேவின் விக்கெட்டை இழந்தது . அவர் 32 பந்துகளில் 1 சிக்ஸர் , 5 பவுண்டரிகளுடன் 38 ஓட்டங்கள் சேர்த்து ஆட்டமிழந்தார் . பின்னர் ஸ்டீவன் ஸ்மித் களமிறங்க , மறுமுனையில் நின்ற திரிபாதி , கரண் சர்மா பந்துவீச்சில் சிக்ஸரை விளாசினார் . இதனால் 10 ஓவர்களில் ஒரு விக்கெட் இழப்புக்கு 84 ஓட்டங்களை எட்டியது புணே . அந்த அணி 11.3 ஓவர்களில் 93 ரன்கள் எடுத்திருந்தபோது திரிபாதி ஆட்டமிழந்தார் . அவர் 31 பந்துகளில் 45 ஓட்டங்கள் குவித்தார் . இதன்பிறகு ஸ்மித் 17 , பென் ஸ்டோக்ஸ் 17 , தோனி 7 ஓட்டங்களில் ஆட்டமிழக்க , புணே அணி 17.3 ஓவர்களில் 5 விக்கெட் இழப்புக்கு 138 ஓட்டங்கள் எடுத்திருந்தது . இதன்பிறகு வந்த மனோஜ் திவாரி 13 பந்துகளில் 22 ஓட்டங்கள் சேர்த்து வெளியேற , புணே அணி 20 ஓவர்களில் 6 விக்கெட் இழப்புக்கு 160 ஓட்டங்கள் குவித்தது . மும்பை தரப்பில் கரண் சர்மா , ஜஸ்பிரித் பூம்ரா ஆகியோர் தலா 2 விக்கெட்களை வீழ்த்தினர் . பின்னர் ஆடிய மும்பை அணியில் ஜோஸ் பட்லர் - பார்த்திவ் படேல் இணை 4.2 ஓவர்களில் 35 ஓட்டங்கள் சேர்த்தது . பட்லர் 17 ஓட்டங்களில் வெளியேற , பின்னர் வந்த நிதிஷ் ராணா 3 ஓட்டங்களில் நடையைக் கட்டினார் . இதையடுத்து வந்த கேப்டன் ரோஹித் சர்மா பவுண்டரியை விளாசி ரன் கணக்கைத் தொடங்க , பார்த்திவ் படேல் 27 பந்துகளில் 33 ஓட்டங்கள் சேர்த்து வாஷிங்டன் சுந்தர் பந்துவீச்சில் போல்டு ஆனார் . பின்னர் வந்த கரண் சர்மா 11 ஓட்டங்கள் எடுத்தார் . இதையடுத்து கேப்டன் ரோஹித் சர்மாவுடன் இணைந்தார் கிரண் போலார்ட் . ரோஹித் சர்மா சற்று வேகம் காட்ட , கடைசி 4 ஓவர்களில் 39 ஓட்டங்கள் எடுத்தால் வெற்றி என்ற நிலை ஏற்பட்டது . ஆனால் இம்ரான் தாஹிர் வீசிய 17 - ஆவது ஓவரில் போலார்ட் 9 ஓட்டங்கள் எடுத்து ஆட்டமிழந்தார் . இதையடுத்து ஹார்திக் பாண்டியா களமிறங்க 17 - ஆவது ஓவரில் 4 ஓட்டங்கள் மட்டுமே கிடைத்தன . இதனிடையே ரோஹித் சர்மா 33 பந்துகளில் அரை சதமடிக்க , பாண்டியா இரு பவுண்டரிகளை விரட்டினார் . இதனால் கடைசி 2 ஓவர்களில் 24 ஒட்டங்கள் எடுத்தால் வெற்றி என்ற நிலை ஏற்பட்டது . ஆனால் , பென் ஸ்டோக்ஸ் வீசிய 19 - ஆவது ஓவரில் மும்பை அணியால் 7 ஓட்டங்கள் மட்டுமே எடுக்க முடிந்தது . கடைசி ஓவரில் மும்பையின் வெற்றிக்கு 17 ஓட்டங்கள் தேவைப்பட்டன . உனட்கட் வீசிய அந்த ஓவரின் முதல் பந்தில் பாண்டியா 13 ஓட்டங்களில் ஆட்டமிழக்க , அடுத்த பந்தில் சிக்ஸரை விளாசிய ரோஹித் சர்மா , அதற்கடுத்த பந்தில் உனட்கட்டிடமே கேட்ச் ஆனார் . அவர் 39 பந்துகளில் 3 சிக்ஸர் , 6 பவுண்டரிகளுடன் 58 ஓட்டங்கள் எடுத்தார் . கடைசிப் பந்தில் ஹர்பஜன் சிங் சிக்ஸரை விளாசியபோதும் , மும்பை அணியால் 20 ஓவர்களில் 8 விக்கெட் இழப்புக்கு 157 ஓட்டங்கள் மட்டுமே எடுக்க முடிந்தது . பென் ஸ்டோக்ஸ் ஆட்டநாயகனாகத் தேர்வு செய்யப்பட்டார் . புணேயின் இந்த வெற்றியின் மூலம் , தொடர்ச்சியாக 6 ஆட்டங்களில் வென்றிருந்த மும்பை அணியின் தொடர் வெற்றிக்கு முடங்கியது .


கோலிவுட் இயக்குனர்கள் அனைவருக்கும் திரைப்படத்தையாவது , சூப்பர் ஸ்டார் ரஜினிகாந்தை வைத்து இயக்க வேண்டும் என்பது ஆசை உண்டு . ஆனால் அது ஒரு சிலருக்கு மட்டுமே சாத்தியம் . இந்நிலையில் இயக்குனர் ரஞ்சித் திரைப்பட துறைக்கு வந்து சில வருடங்களே ஆகியுள்ளபோதும் . இவர் ரஜினிகாந்தை வைத்து இரண்டாவது திரைப்படத்தை இயங்கும் அளவிற்கு உயர்ந்துள்ளார் . கடந்த வருடம் சூப்பர் ஸ்டார் ரஜினிகாந்த் நடித்து இவர் இயக்கத்தில் வெளிவந்த , கபாலி திரைப்படத்திற்கு உலக அளவில் மிக பெரிய எதிர்பார்ப்பு இருந்தது குறிப்பிடத்தக்கது . இந்நிலையில் மீண்டும் ரஜினியை வைத்து இயக்கம் ரஞ்சித் இந்த படத்தின் தலைப்பை இன்று வெளியிட்டார் இது குறித்து அவர் பேசுகையில் , இந்த படத்தின் தலைப்பை முதலில் ரஜினிகாந்திடம் கூறியதுமே அவருக்கு அவருக்கு மிகவும் பிடித்துவிட்டது . மேலும் கரிகாலன் என்பது அவருக்கு மிகவும் பிடித்த பெயர் . அதே போல காலா என்றால் எமன் என்கிற ஒரு அர்த்தமும் உள்ளது . மேலும் இந்த படத்தின் படப்பிடிப்பு வரும் 28 தேதி முதல் தொடங்க உள்ள நிலையில் , இந்த படத்தில் நடிப்பவர்கள் குறித்து விரைவில் அறிவிக்கப்படும் என்றும் ரஞ்சித் தெரிவித்துள்ளார் .


இன்று டாக்டர் ராதகிருஷ்ணனின் பிறந்தநாள் . இன்றைய தினத்தை இந்தியா முழுவதும் மாணவ , மாணவிகள் ஆசிரியர் தினமாக கொண்டாடி வருகின்றனர் . ஆசிரியர் என்பவர் ஒவ்வொரு நபரின் வாழ்க்கையிலும் மிகவும் முக்கியமானவர் . படிப்பு சொல்லிக்கொடுத்தவர் மட்டுமல்ல தங்களுக்கு கலைகளை சொல்லிக்கொடுப்பவரும் கூட ஆசிரியர் தான் . அந்த வகையில் ஆசிரியர் தினமான இன்று இயக்குனர் அட்லீ தன் ஆசிரியருக்கு டிவிட்டரில் வாழ்த்து கூறி இருக்கிறார் . விஜயுடன் இவர் செய்த மெர்சல் திரைப்படத்தின் பிரம்மாண்ட வெற்றியை தொடர்ந்து , இப்போது தளபதி 63 படத்தை இயக்க இருக்கிறார் அட்லீ . மீண்டும் விஜயை வைத்து இவர் இயக்கபோகும் இந்த தளபதி 63 படத்திற்கான வேலைகளில் பிஸியாக இருக்கும் இவர் , தனது ஆசிரியர் தின வாழ்த்துக்களை இயக்குனர் சங்கருக்கு தான் தெரிவித்திருக்கிறார் . இன்று தமிழ் சினிமாத்துறையில் மாஸ் இயக்குனராக இருக்கும் அட்லீ , இயக்குனர் சங்கரிடம் தான் உதவி இயக்குனராக பணிபுரிந்தார் . இதனால் திரையுலகில் தனக்கு ஆசானான சங்கருக்கு தன்னுடைய வாழ்த்துக்களை தெரிவித்திருக்கிறார் அட்லீ . பொதுவாக அட்லீ விஷயத்தில் மக்களுக்கு ஒரு கருத்து உண்டு . பல பிரம்மாண்டமான வெற்றி பெற்ற உலகத்திரைப்படங்களில் எல்லாம் இருந்து காட்சிகளை காப்பி அடித்து , அந்த காட்சிகளை எல்லாம் அவர் தன் திரைப்படத்தில் உபயோகித்திருப்பார் என்பது தான் அந்த கருத்து . அந்த காப்பி அடிக்கும் பழக்கம் இப்போது ஆசிரியர் தின வாழ்த்திலும் கூட தொடர்ந்திருக்கிறது . ” ஆசிரியர் தினம் ஆண்டுக்கு ஒரு முறை வந்தாலும் , நீங்கள் கற்று தந்த விஷயங்கள் என் வாழ்வின் ஒவ்வொரு நாளும் எனக்கு கைகொடுக்கிறது . அதற்காக நான் என்றும் உங்களுக்கு கடமைப்பட்டவன்” என அந்த பதிவில் அட்லீ தெரிவித்திருக்கிறார் . அவரின் பதிவைப் படித்த பலரும் அட்லீ எவ்வளவு அருமையாக வாழ்த்து கூறி இருக்கிறார் , என பெருமைப்பட்ட போது தான் தெரிந்திருக்கிறது அட்லீயின் இந்த வாழ்த்து இணையத்தில் இருந்து எடுக்கப்பட்ட வாக்கியம் என்று . இதனால் நொந்து போயிருக்கின்றனர் அட்லீ ரசிகர்கள் . மேலும் அட்லீயின் காப்பி அடிக்கும் இந்த வேலையை மீம்ஸ் கிரியேட்டர்கள் வேறு ஒரு பக்கம் கலாய்த்திருக்கின்றனர் . அட்லீ இப்படி வாழ்த்து சொன்னது தப்பில்லை . ஆனால் ஒரு மிகப்பெரிய இயக்குனர் சொந்தமாக நாலு வரியில் வாழ்த்து சொல்லி இருந்தால் , இன்னும் நன்றாக இருந்திருக்கும் என்பதே இதற்கெல்லாம் காரணம் . அதிலும் பிரம்மாண்ட இயக்குனர் சங்கருக்காக சொந்தமாக வாழ்த்து எழுதி இருக்கலாம்


ஆஸ்திரேலியாவுக்கு எதிரான டெஸ்ட் கிரிக்கெட் தொடரில் , முதல் இரண்டு போட்டிகளில் விளையாட உள்ள இந்திய வீரர்கள் தேர்வு செய்யப்பட்டுள்ளனர் . இந்தியா வந்துள்ள ஆஸ்திரேலிய அணியை , 4 போட்டிகள் கொண்ட டெஸ்ட் தொடரில் இந்திய அணி எதிர்கொள்கிறது . இதில் முதல் டெஸ்ட் போட்டி வரும் 23 முதல் 27 - ஆம் தேதி வரை புணேவில் நடைபெறவுள்ளது . இராண்டாவது போட்டி மார்ச் 4 முதல் 8 - ஆம் தேதி வரை பெங்களூரில் நடைபெறவுள்ளது . 3 - ஆவது டெஸ்ட் போட்டி மார்ச் 16 முதல் 20 - ஆம் தேதி வரை ராஞ்சியிலும் , 4 - ஆவது டெஸ்ட் போட்டி மார்ச் 25 முதல் 29 - ஆம் தேதி வரை தர்மசாலாவிலும் நடைபெறவுள்ளது . இந்த நிலையில் , முதல் இரு போட்டிகளுக்கான இந்திய அணியை , எம் . எஸ் . கே . பிரசாத் தலைமையிலான தேர்வுக் குழுவினர் நேற்று தேர்வு செய்தனர் . இதன்படி , வங்கதேசத்தை வீழ்த்திய அதே அணி , ஆஸ்திரேலியாவுடன் களம் காண்கிறது . முழங்கால் காயம் காரணமாக வங்கதேசத்துக்கு எதிராக ஆடும் வாய்ப்பை இழந்த சுழற்பந்து வீச்சாளர் அமித் மிஸ்ரா , ஆஸ்திரேலியாவுக்கு எதிரான தொடரிலும் சேர்க்கப்படவில்லை . அவருக்குப் பதிலாக அந்தப் போட்டியில் விளையாடிய குல்தீப் யாதவ் , இந்த 2 போட்டிகளிலும் தொடர்கிறார் . முழங்கால் காயத்துக்காக அறுவைச் சிகிச்சை செய்துகொண்ட வேகப்பந்து வீச்சாளர் முகமது சமி , அதிலிருந்து மீண்டு கொண்டிருந்தார் . இந்த நிலையில் , அவரது தந்தையின் மறைவு காரணமாக அவர் அணியில் சேர்க்கப்படவில்லை . வங்கதேசத்துக்கு எதிரான அணியில் தேர்வாகி விளையாடாத போதிலும் , தமிழக வீரரான அபினவ் முகுந்த் ஆஸ்திரேலியாவுக்கு எதிரான அணியிலும் இடம்பிடித்துள்ளார் . விருத்திமான் சாஹா விக்கெட் கீப்பர் பணியைத் தொடர உள்ளார் . அணி விவரம்ஃ விராட் கோலி ( கேப்டன் ) , முரளி விஜய் , கே . எல் . ராகுல் , சேதேஷ்வர் புஜாரா , அஜிங்க்ய ரஹானே , ரித்திமான் சாஹா ( விக்கெட் கீப்பர் ) , அஸ்வின் , ஜடேஜா , இஷாந்த் சர்மா , புவனேஷ்வர் குமார் , உமேஷ் யாதவ் , கருண் நாயர் , ஜெயந்த் யாதவ் , குல்தீப் யாதவ் , அபினவ் முகுந்த் , ஹார்திக் பாண்டியா .


இந்திய அணியில் ரிஷப் பண்ட்டிற்கான வாய்ப்பு குறித்து ஆஸ்திரேலிய அணியின் முன்னாள் வீரர் ஆடம் கில்கிறிஸ்ட் கருத்து தெரிவித்துள்ளார் . இந்திய அணியின் முன்னாள் கேப்டன் தோனி , கடந்த 2014ம் ஆண்டு டெஸ்ட் கிரிக்கெட்டிலிருந்து ஓய்வு பெற்றார் . அனுபவமிக்க வீரரான தோனியின் ஓய்விற்கு பிறகு விக்கெட் கீப்பிங்கில் அவரது இடத்தை பூர்த்தி செய்யமுடியாமல் இந்திய அணி தற்போது வரை திணறிவருகிறது . ரித்திமான் சஹா , தினேஷ் கார்த்திக் , பார்த்திவ் படேல் போன்றோரை இந்திய அணி முயற்சி செய்துவிட்டது . சஹாதான் டெஸ்ட் கிரிக்கெட்டில் விக்கெட் கீப்பிங்கில் முதல் சாய்ஸாக இருந்துவருகிறார் . அவர் காயத்தால் அவதிப்பட்டு வருவதால் , ஆஃப்கானிஸ்தானுக்கு எதிரான போட்டியில் பார்த்திவ் படேல் அணியில் சேர்க்கப்பட்டார் . இங்கிலாந்துக்கு எதிரான தொடரில் தினேஷ் கார்த்திக் இறக்கப்பட்டார் . அவர் சரியாக ஆடாததால் , அவருக்கு பதிலாக ரிஷப் பண்ட் அணியில் சேர்க்கப்பட்டார் . இங்கிலாந்துக்கு எதிரான கடைசி மூன்று டெஸ்ட் போட்டிகளிலும் ரிஷப் பண்ட் தான் களமிறக்கப்பட்டார் . பைஸ் மூலம் அதிகமான ரன்களை விட்டுக்கொடுத்தாலும் சிறப்பாகவே கீப்பிங் செய்தார் . இந்நிலையில் , பெங்களூரு வந்த ஆஸ்திரேலிய அணியின் முன்னாள் விக்கெட் கீப்பர் - பேட்ஸ்மேன் ஆடம் கில்கிறிஸ்ட் செய்தியாளர்களை சந்தித்தார் . அப்போது ரிஷப் பண்ட் குறித்து கேள்வி எழுப்பப்பட்டது . அதற்கு பதிலளித்த கில்கிறிஸ்ட் , தோனியின் இடத்தை பூர்த்தி செய்வது அவ்வளவு எளிதான காரியம் அல்ல . ரிஷப் பண்ட் மிகச்சிறந்த வீரர் . எனவே அவருக்கு போதிய வாய்ப்புகள் கொடுக்க வேண்டும் . வீரர்களை சேர்ப்பதும் நீக்குவதுமாக இருந்தால் அவர்கள் மனதளவில் பலவீனமடைந்துவிடுவார்கள் . ஆஸ்திரேலிய அணியில் ஷேன் வார்னே சென்றதும் ஒரு வெற்றிடம் உருவானது . அது இதுவரை பூர்த்தி செய்யப்படவில்லை . அதேபோலத்தான் மிகச்சிறந்த வீரர்கள் ஓய்வு பெற்றதும் வெற்றிடம் உருவாகும் . அதுதான் தோனியின் ஓய்விற்கு பிறகும் உருவாகியுள்ளது . ரிஷப் பண்ட் விஷயத்தில் அவசரப்படாமல் போதிய அவகாசமும் வாய்ப்பும் வழங்கப்பட வேண்டும் என்று கில்கிறிஸ்ட் தெரிவித்தார் .


பெங்களூருவை 19 ரன்கள் வித்தியாசத்தில் வீழ்த்தி ராஜஸ்தான் ராயல்ஸ் அணி அபார வெற்றி பெற்றது . ஐபிஎல் 11வது சீசனின் 11வது போட்டி பெங்களூரு சின்னசாமி மைதானத்தில் பெங்களூருவுக்கும் ராஜஸ்தானுக்கும் இடையே நடந்தது . டாஸ் வென்ற பெங்களூரு கேப்டன் கோலி , முதலில் பவுலிங்கை தேர்வு செய்தார் . ராஜஸ்தான் அணி தொடக்க வீரர்களாக ரஹானேவும் ஷார்ட்டும் களமிறங்கினர் . ஷார்ட் மந்தமாக ஆட , ரஹானே அடித்து ஆடினார் . 36 ரன்கள் எடுத்து ரஹானேவும் வெறும் 11 ரன்களில் ஷார்ட்டும் அவுட்டாகினர் . சஞ்சு சாம்சனும் பென் ஸ்டோக்ஸும் நிதானமாகவும் அதேநேரத்தில் அதிரடியாகவும் ஆடினர் . அடித்து ஆடிய சாம்சன் , 36 பந்துகளில் அரைசதம் அடித்தார் . அதன்பிறகு உமேஷ் யாதவ் , வோக்ஸ் , கேஜ்ரோலியா ஆகியோரின் பந்துகளில் சிக்ஸர் மழை பொழிந்தார் . 36 பந்துகளில் அரைசதம் கடந்த சாம்சன் , 45 பந்துகளில் 92 ரன்களை குவித்தார் . 10 சிக்ஸர்கள் விளாசினார் . சாம்சனின் அதிரடியை கட்டுப்படுத்த முடியாமலும் அவரது விக்கெட்டை வீழ்த்த முடியாமலும் கோலி திகைத்து நின்றார் . சாம்சனின் அதிரடி ஆட்டத்தால் , ராஜஸ்தான் அணி , 20 ஓவர் முடிவில் 217 ரன்களை குவித்தது . 218 என்ற கடினமான இலக்குடன் களமிறங்கிய பெங்களூரு அணியின் தொடக்க வீரர் மெக்கல்லம் தொடக்கத்திலேயே அவுட்டானார் . கோலி அரைசதம் அடித்து அவுட்டானார் . டி காக் , டிவில்லியர்ஸ் ஆகியோரும் அவுட்டாகினர் . வாஷிங்டன் சுந்தர் - மந்தீப் சிங் ஜோடி பெங்களூரு அணிக்கு நம்பிக்கையை விதைத்தது . 3 சிக்ஸர்களுடன் 19 பந்துகளில் 35 ரன்கள் எடுத்து அவுட்டானார் . மந்தீப் சிங் 47 ரன்கள் அடித்தார் . ஆனால் பெங்களூரு அணியால் இலக்கை எட்ட முடியவில்லை . 20 ஓவர் முடிவில் பெங்களூரு அணி 198 ரன்கள் எடுத்தது . இதையடுத்து 19 ரன்கள் வித்தியாசத்தில் ராஜஸ்தான் அணி வெற்றி பெற்றது . 45 பந்துகளில் 92 ரன்கள் குவித்த சஞ்சு சாம்சன் ஆட்டநாயகன் விருதை பெற்றார் . 3 போட்டிகளில் 2ல் வெற்றி பெற்றுள்ள ராஜஸ்தான் , புள்ளி பட்டியலில் 3வது இடத்தில் உள்ளது .


ஷாருக் கான் நடிப்பில் வெளியாகி மிகப்பெரிய வெற்றியடைந்த திரைப்படம் Chak De India . இந்த திரைப்படத்தில் , இந்திய பெண்கள் ஹாக்கி அணியின் பயிற்சியாளராக ஷாருக் கான் நடித்திருப்பார் . இப்படத்தில் இந்திய ஹாக்கி அணியின் கேப்டனாக ஷாருக் கான் இருந்தபோது பாகிஸ்தானிடம் இந்திய அணி உலக கோப்பையை தோற்றுவிடும் . அதனால் மிகுந்த வேதனைக்கு உள்ளாகும் ஷாருக் கானுக்கு இந்திய பெண்கள் ஹாக்கி அணிக்கு பயிற்சி அளிக்கும் வாய்ப்பு கிடைக்கும் . உலக கோப்பையை வென்றே தீர வேண்டும் என்ற வேட்கையில் இருக்கும் ஷாருக் கான் , அணியின் வீராங்கனைகளிடம் மிகவும் கண்டிப்புடன் இருப்பார் . அவரின் கண்டிப்பு வீராங்கனைகளுக்கு பிடிக்காவிட்டாலும் கூட நாளடைவில் அவர் கண்டிப்பாக இருப்பதன் நோக்கத்தை உணர்ந்து செயல்படுவர் . இறுதியில் பெண்கள் ஹாக்கி உலக கோப்பையை இந்திய அணி வென்றுவிடும் . தான் கேப்டனாக இருக்கும்போது வெல்ல முடியாத உலக கோப்பையை பயிற்சியாளராக இந்திய அணிக்கு பெற்று கொடுத்ததை நினைத்து ஷாருக் மகிழ்ச்சியடைவார் . அந்த படத்தில் வரும் ஷாருக் கானின் நிஜ கேரக்டர் தான் ராகுல் டிராவிட் . கிரிக்கெட்டின் மீது தீராத ஆர்வமும் வெற்றியடைய வேண்டும் என்ற வேட்கையும் மற்ற வீரர்களிடமிருந்து டிராவிட்டை சற்றே உயர்த்தி காட்டும் . Chak De India படத்திற்கும் டிராவிட் பயிற்சியளித்து இந்திய ஜூனியர் அணி , உலக கோப்பை வென்றதற்கும் நிறைய ஒற்றுமைகள் உள்ளன . தோல்வியால் கண் கலங்கிய டிராவிட்ஃ ஷாருக்கான் கேப்டன்சிப்பில் ஹாக்கி உலக கோப்பையை இழந்தபோது ஷாருக் கான் அழுவார் . 2007ம் ஆண்டு கிரிக்கெட் உலக கோப்பையின் போது டிராவிட்டின் தலைமையில் இந்திய அணி களம் கண்டது . டிராவிட்டின் கேப்டன்சிப்பில் களமிறங்கிய இந்திய அணி , உலக கோப்பையின் முதல் சுற்றிலேயே வெளியேறியது . வங்கதேசத்துக்கு எதிராக தோற்ற இந்திய அணி , பெர்முடாவுக்கு எதிராக அபார வெற்றி பெற்றது . ஆனால் , இலங்கைக்கு எதிராக தோற்று அடுத்த சுற்றுக்கு தகுதி பெறாமல் , வெளியேறியபோது டிராவிட் கண்ணீர் விட்டு அழுதார் . அதன்பிறகு கேப்டன் பதவியை ராஜினாமா செய்தார் . தோனி கேப்டனானார் . அந்த உலக கோப்பைக்கு பிறகு டிராவிட் சில காலங்கள் விளையாடினாலும் கூட அதுவே அவரது சர்வதேச கிரிக்கெட்டின் கடைசி அத்தியாயமானது . பிரதான அணிக்கு பயிற்சியளிக்க மறுப்புஃ பொதுவாகவே ஆண்கள் விளையாட்டுக்கு முக்கியத்துவம் கொடுக்கப்படும் அளவுக்கு பெண்கள் விளையாட்டிற்கு கொடுக்கப்படுவதில்லை . இதை கதைக்களமாக கொண்ட Chak De India படத்தில் , பெண்கள் அணிக்கு பயிற்சியளிக்கும் ஷாருக் கானையும் அந்த அணியையும் குறைவாக மதிப்பிடுவர் . ஆனால் , பெண்கள் அணிக்கு பயிற்சியளித்து சாம்பியனாக்குவார் ஷாருக் கான் . இதை டிராவிட்டுடன் நேரடியாக ஒப்பிட முடியாவிட்டாலும் மறைமுகமாக கிட்டத்தட்ட இதுபோன்றதொரு , ஆனால் வேறு கோணத்திலான விஷயத்துடன் ஒப்பிட முடியும் . கடந்த ஆண்டில் , இந்திய அணியின் பயிற்சியாளராக இருந்த கும்ப்ளேவின் பதவிக்காலம் முடிந்ததும் புதிய பயிற்சியாளர் பதவிக்கு , கும்ப்ளே , ரவி சாஸ்திரி , சேவாக் உள்ளிட்ட வீரர்கள் விண்ணப்பித்தனர் . ஜூனியர் அணியின் பயிற்சியாளராக இருக்கும் டிராவிட் விண்ணப்பிப்பார் என எதிர்பார்க்கப்பட்டது . ஆனால் டிராவிட் விண்ணப்பிக்கவில்லை . ( விண்ணப்பித்திருந்தால் அவர் தான் பயிற்சியாளர் ) ஆனால் டிராவிட் , இந்திய அணிக்கு பயிற்சியளிப்பதை விட இந்திய அணிக்கு சிறந்த வீரர்களை உருவாக்கி கொடுப்பதை பிரதான பணியாகவும் கடமையாகவும் கருதினார் . கண்டிப்புஃ Chak De India படத்தில் , வீராங்கனைகளிடம் பயிற்சியாளரான ஷாருக் கான் மிகவும் கண்டிப்புடன் நடந்துகொள்வார் . சாம்பியன் பட்டம் வெல்ல வேண்டும் என்ற ஒற்றை குறிக்கோளை இலக்காக கொண்டு அந்த வேட்கையை அவர்களிடம் விதைத்து வளர்ப்பார் . அதேபோல தான் டிராவிட்டும் . . இந்த தொடர் முழுதும் இந்திய அணி ஆதிக்கம் செலுத்தியதென்றால் , அது சாதாரண விஷயமல்ல . கடந்த 2 ஆண்டுகளாக இந்திய அணியை இதற்காக தயார் செய்துவருகிறார் டிராவிட் . உலக கோப்பை தொடங்கியது முதல் இறுதி போட்டி வரை , வீரர்கள் யாரும் போன் பயன்படுத்த கூடாது என தெரிவித்து விட்டார் . வீரர்களின் கவனம் சிதறக் கூடாது என்பதற்கான நடவடிக்கைதான் இதுவே தவிர , அவர்களை அடிமைப்படுத்த வேண்டும் என்பதல்ல . இதுபோன்று கண்டிப்புடன் நடந்துகொண்டாலும் , டிராவிட் சிறந்த பல ஆலோசனைகளையும் மன வலிமையையும் இந்திய வீரர்களுக்கு கண்டிப்பாக புகுத்தியிருப்பார் . அதன் விளைவுதான் . . தொடர் முழுதும் ஆதிக்கம் செலுத்தி அபார வெற்றி பெற்று , இந்திய அணி சாம்பியன் ஆனது .


கிறிஸ்துமஸ் பண்டிகைக்கு மறுநாளான நாளை ( டிசம்பர் 26 ) மெல்போர்னில் இந்தியா மற்றும் ஆஸ்திரேலியா அணிகளுக்கு இடையே பாக்ஸிங் டே டெஸ்ட் போட்டி தொடங்குகிறது . 4 போட்டிகள் கொண்ட டெஸ்ட் தொடர் 1 - 1 என சமநிலை அடைந்துள்ள நிலையில் , பாக்ஸிங் டே போட்டியில் இரு அணிகளும் வெற்றி பெறும் முனைப்பில் களமிறங்குகின்றன . அதனால் இதற்கு முந்தைய பாக்ஸிங் டே போட்டிகளை விட இந்த போட்டி மிகவும் முக்கியத்துவம் வாய்ந்ததாகவும் சிறந்ததாகவும் பார்க்கப்படுகிறது . இரு அணிகளுமே வெற்றி பெறும் முனைப்பிலும் கட்டாயத்திலும் களமிறங்குவதால் போட்டி கண்டிப்பாக மிகவும் விறுவிறுப்பாக அமையும் . இதற்கிடையே இந்த போட்டி குறித்து கருத்து தெரிவித்துள்ள ஆஸ்திரேலிய அணியின் முன்னாள் சுழல் ஜாம்பவான் ஷேன் வார்னே , ஒவ்வொரு வருடமும் சிறப்பு கூடிக்கொண்டே இருக்கிறது . இந்த பாக்ஸிங் டே போட்டி மிகவும் சிறப்பு வாய்ந்தது . டெஸ்ட் தொடர் 1 - 1 சமநிலையில் உள்ளதாலும் நீண்ட காலத்திற்கு பிறகான சிறந்த டெஸ்ட் தொடர் என்பதாலும் மட்டுமல்ல . இந்த தொடரில் பூமியின் மிகச்சிறந்த கிரிக்கெட் வீரர் விராட் கோலி ஆடுவதாலும்தான் என்று வார்னே கோலியை புகழ்ந்துள்ளார் .


பிளே ஆஃப் வாய்ப்பை தக்கவைக்க வேண்டிய கட்டாயத்தில் பஞ்சாப் அணியுடன் கொல்கத்தா அணி ஆடிவருகிறது . இந்தூரில் நடந்துவரும் போட்டியில் டாஸ் வென்ற பஞ்சாப் அணி கேப்டன் அஸ்வின் , முதலில் பவுலிங்கை தேர்வு செய்தார் . தொடக்க வீரர்களாக சுனில் நரைனும் கிறிஸ் லின்னும் களமிறங்கினர் . இருவரும் சிறப்பான தொடக்கத்தை அமைத்துக் கொடுத்தனர் . 17 பந்துகளில் 27 ரன்கள் எடுத்த நிலையில் , கிறிஸ் லின் அவுட்டானார் . அதன்பிறகு நரைனுடன் உத்தப்பா ஜோடி சேர்ந்தார் . பஞ்சாப் அணியின் பவுலிங்கை பறக்கவிட்டார் நரைன் . சுனில் நரைனின் அதிரடியை கட்டுப்படுத்த முடியாமல் பஞ்சாப் அணி திணறியது . அஸ்வினும் பவுலர்களை மாற்றி மாற்றி இறக்க , எதுவும் எடுபடவில்லை . ஆட்டம் கைமீறி போக , 12வது ஓவரில் நரைனையும் உத்தப்பாவையும் அவுட்டாக்கி பிரேக் கொடுத்தார் ஆண்ட்ரூ டை . 35 பந்துகளில் 75 ரன்கள் எடுத்த நிலையில் டையின் பவுலிங்கில் வீழ்ந்தார் . அடுத்தடுத்து இரண்டு விக்கெட்டுகளை இழந்தாலும் , அடுத்த வந்த தினேஷ் கார்த்திக் ரன்ரேட் குறைந்துவிடாமல் அதிரடியை தொடர்ந்தார் . அக்ஸர் படேல் வீசிய 15வது ஓவரில் தினேஷ் கார்த்திக் ஒரு பவுண்டரியும் ரசல் இரண்டு சிக்ஸர்களும் விளாசினர் . முஜீபுர் ரஹ்மான் வீசிய 16வது ஓவரில் தினேஷ் கார்த்திக் இரண்டு சிக்ஸர்களும் ஒரு பவுண்டரியும் விளாசினார் . தன் பங்கிற்கு ரசல் ஒரு பவுண்டரி அடிக்க 16 ஓவருக்கே கொல்கத்தா அணி 190 ரன்களை எட்டியது . ஆண்ட்ரூ டை வீசிய 17வது ஓவரில் ரசல் ஆட்டமிழந்தார் . 17 ஓவர் முடிவில் கொல்கத்தா அணி 4 விக்கெட்டுகளை இழந்து 205 ரன்கள் என்ற வலுவான நிலையில் இருந்தது . மோஹித் சர்மா வீசிய 18வது ஓவரில் ஒரு சிக்ஸரும் ஒரு பவுண்டரியும் விளாசிய நிதிஷ் ராணா , அந்த ஓவரின் ஐந்தாவது பந்தில் மில்லரிடம் கேட்ச் கொடுத்து அவுட்டானார் . அதற்கு அடுத்த பந்தையே தினேஷ் கார்த்திக் பவுண்டரிக்கு விரட்டினார் . 19வது ஓவரை ஆண்ட்ரூ டை வீசினார் . அந்த ஓவரின் முதல் பந்தில் பவுண்டரி அடித்த கில் , மூன்றாவது பந்தில் சிங்கிள் தட்டினார் . ஐந்தாவது பந்தில் சிங்கிள் அடித்த தினேஷ் கார்த்திக் அரைசதம் அடித்தார் . 22 பந்துகளில் தினேஷ் கார்த்திக் அரைசதம் அடித்தார் . 19 ஓவரின் முடிவில் 229 ரன்கள் . ஸ்ரான் வீசிய கடைசி ஓவரின் இரண்டாவது பந்தில் தினேஷ் கார்த்திக் அவுட்டானார் . 23 பந்துகளில் 50 ரன்கள் எடுத்து தினேஷ் கார்த்திக் ஆட்டமிழந்தார் . இதையடுத்து இளம் வீரர் ஷுப்மன் கில் , அடுத்தடுத்து இரண்டு பவுண்டரிகள் அடித்தார் . கடைசி பந்தில் சியர்லஸ் சிக்ஸர் அடித்து இன்னிங்ஸை முடித்தார் . இறுதியாக 20 ஓவர் முடிவில் 6 விக்கெட் இழப்பிற்கு கொல்கத்தா அணி , 245 ரன்கள் குவித்தது . இந்த ஐபிஎல் தொடரின் அதிகபட்ச ஸ்கோர் இதுதான் . பஞ்சாப் அணியின் சார்பில் ஆண்ட்ரூ டை 4 விக்கெட்டுகளை வீழ்த்தினார் . 246 ரன்கள் என்ற கடின இலக்குடன் பஞ்சாப் அணி களமிறங்க உள்ளது . கெய்ல் , ராகுல் , மில்லர் , கருண் நாயர் போன்ற அதிரடி வீரர்களை கொண்டுள்ள பஞ்சாப் அணி , இலக்கை விரட்டுமா என்பதை பார்ப்போம் . .


நெல்லை மாவட்டம் சங்கரன் கோவில் பகுதியில் உள்ள சாலைப்புதூரைச் சேர்ந்தவர் இன்ஸ்பெக்டர் பெரியபாண்டியன் . இவர் கொளத்தூர் நகைக்கடை கொள்ளை வழக்கில் தேடப்பட்டு வந்த கொள்ளையர்களை கைது செய்ய ராஜஸ்தானுக்குச் சென்று அங்கே கொள்ளையர்களால் சுடப்பட்டு வீரமரணமடைந்தார் . அவரின் உடல் அவருடைய சொந்த ஊரான சாலைபுதூரில் நேற்று அரசு மரியாதையுடன் அடக்கம் செய்யப்பட்டது . இந்நிலையில் தென்காசியில் படப் பிடிப்பில் இருந்த நடிகர் கார்த்தி அங்கே இருந்து 1 மணி நேர தொலைவில் உள்ள சாலைப் புதூருக்குச் சென்று “ பெரியபாண்டியன் “ நினைவிடத்துக்கு மாலை அணிவித்து மரியாதை செலுத்தினார் . இதுகுறித்து கார்த்தி கூறுகையில் , காவலர் பெரியபாண்டியன் இல்லத்துக்குச் சென்று அவருடைய மனைவிக்கு ஆறுதல் தெரிவித்தேன் . அப்போது அவர் என்னிடம் “ பெரிய பாண்டியன் மிகவும் தைரியமானவர் என்றும் . அவர் கொள்ளையர்களைப் பிடிக்க ராஜஸ்தானுக்குச் சென்ற அதே நாளில் தான் நீங்கள் நடித்த தீரன் அதிகாரம் ஒன்று திரைப்படத்தைப் பார்த்தேன் . தீரன் படத்தைப் பார்த்ததும் இவ்வளவு கொடூரமான கொலைகார கொள்ளை கும்பலா ? இதைப் போன்ற ஒரு கும்பலைத்தான் என் கணவரும் பிடிக்கச் சென்றிருப்பாரோ என்று தோன்றியது . அதன் பின் அவரை தொலைபேசியில் அழைத்து பேசினேன் . தீரன் படம் பார்த்தேன் . அதில் வந்த பயங்கரமான காட்சிகளைப் பற்றிக் கூறி அவரிடம் கவனமாக இருங்க , உங்களுடன் இன்னும் சில காவல் துறை போலீசையும் அழைத்துக் கொண்டு செல்லுங்கள் . எனக்கு மனசு சரியில்லை என்று கூறினேன் . நான் அவருக்கு எதுவும் நடந்துவிடக் கூடாது என்று பயந்துகொண்டே இருக்கையில் அவர் இறந்துவிட்டார் என்ற செய்தி என்னை வந்தடைந்தது “ என்றார் . உண்மைச் சம்பவமான தீரன் அதிகாரம் ஒன்று படத்தில் நடிக்கும் போதே எனக்கு இப்படியெல்லாம் நடந்திருக்கிறதே என்று மனஅழுத்தமாக இருந்தது . தற்போது அது உண்மையாகவே ஒரு இன்ஸ்பெக்டருக்கு நடந்துள்ளது எனக்கு வருத்தத்தை தந்துள்ளது . பெரியபாண்டியன் மிகவும் நல்ல மனிதர் . அவர் கஷ்டப்பட்டு சேர்த்துவைத்த 15 சென்ட் இடத்தை அந்த ஊரில் பள்ளிக்கூடம் கட்டக் கொடுத்துள்ளார் . அவர் கூலி வேலை செய்து வாழ்ந்த ஒரு தாயின் மகன் என்பதால் எப்போதும் தன்னைப் போல் கஷ்டம் இல்லாமல் எல்லோரும் வாழவேண்டும் என்று நினைப்பவர் . மக்களுக்கு நல்லது செய்ய வேண்டும் என்ற அதே நல் எண்ணத்தில் தான் கொள்ளையர்களைப் பிடிக்க ராஜஸ்தான் பகுதிக்குச் சென்று வீர மரணம் அடைந்துள்ளார் . அங்கு மக்கள் அனைவரும் அவருடைய இடத்தில் கட்டப்பட்ட பள்ளிக்கு அவருடைய பெயரை வைக்க வேண்டும் என்று கோரிக்கை வைத்துள்ளனர் . அப்படி அவருடைய பெயர் வைக்கப்பட்டால் நன்றாக இருக்கும் . நமது அரசாங்கம் கண்டிப்பாக போலீஸ் அதிகாரிகளுக்கு இன்னும் நிறைய Infrastructure வழங்க வேண்டும் . ஈரம் காயாத அவருடைய சாமாதியில் நிற்கும் போது நெஞ்சம் பதைபதைத்துவிட்டது . அவருடைய ஆன்மாவுக்கும் , குடும்பத்தாருக்கும் பிரார்த்தனை செய்கிறேன் என்றார் நடிகர் கார்த்தி .


இந்தியாவில் வங்கிகளில் பண மோசடி செய்துவிட்டு இங்கிலாந்தில் தலைமறைவாக இருக்கும் தொழிலதிபர் விஜய் மல்லையா , லண்டன் ஓவல் மைதானத்தில் நடக்கும் இந்தியா - இங்கிலாந்து இடையேயான கடைசி டெஸ்ட் போட்டியை காண வந்த வீடியோ வெளியாகியுள்ளது . இந்தியாவில் வங்கிகளில் சுமார் ரூ . 9000 கோடி கடன் பெற்று , அதை திருப்பி செலுத்தாமல் இங்கிலாந்திற்கு தப்பி சென்றுவிட்டார் தொழிலதிபர் விஜய் மல்லையா . அவரை இந்தியாவிற்கு நாடு கடத்துமாறு இங்கிலாந்து அரசிடம் இந்திய அரசு கோரிக்கை விடுத்துள்ளது . மேலும் லண்டனில் உள்ள அவரை இந்தியா கொண்டுவர லண்டன் வெஸ்ட் மினிஸ்டர் கோர்ட்டில் இந்தியா சார்பில் முறையிடப்பட்டுள்ளது . இந்த வழக்கு விசாரணை நடைபெற்றுவரும் நிலையில் அவர் விரைவில் இந்தியா கொண்டுவரப்படுவார் என எதிர்பார்க்கப்படுகிறது . இதற்கிடையில் இந்தியாவில் உள்ள மல்லையாவின் சொத்துக்களை அமலாக்கத்துறை முடக்கியுள்ளது . ஆனால் , இதையெல்லாம் பொருட்படுத்தாத விஜய் மல்லையா , இங்கிலாந்தில் மகிழ்ச்சியாக பொழுதை கழித்து வருகிறார் . கடந்த ஆண்டு இங்கிலாந்தில் நடந்த சாம்பியன்ஸ் டிராபி தொடரின் போது இந்தியா - பாகிஸ்தான் இடையேயான போட்டியை காண மைதானத்திற்கு வந்திருந்தார் விஜய் மல்லையா . அந்த புகைப்படம் வைரலானது . இந்நிலையில் , லண்டன் ஓவல் மைதானத்தில் நடந்துவரும் இந்தியா இங்கிலாந்து இடையேயான கடைசி டெஸ்ட் போட்டியை காண விஜய் மல்லையா வந்துள்ளார் . அவர் மைதானத்திற்கு நுழையும் வீடியோவை ஏஎன்ஐ செய்தி நிறுவனம் வெளியிட்டுள்ளது . பண மோசடியில் ஈடுபட்டவர் போன்றா இருக்கிறார் . . ? எதைப்பற்றியுமே கவலைகொள்ளாமல் மகிழ்ந்து வாழ்கிறார் மல்லையா .


நட்சத்திர கிரிக்கெட் வீரர் மகேந்திர சிங் தோனியின் மனைவி சாக்ஷி , இன்ஸ்டாகிராமில் வெளியிட்ட புகைப்படங்களுக்கு , ஆதரவும் , எதிர்ப்பும் வலுக்க தொடங்கியுள்ளது . இந்திய கிரிக்கெட் அணியின் முன்னாள் கேப்டன் தோனி . தற்போது கேப்டன் பதவியில் இருந்து விலகினாலும் , அவர் நட்சத்திர வீரராகவேஜொலிக்கிறார் . தோனியின் மனைவி சாக்ஷி மாடலிங்கில் விருப்பம் உள்ளவர் ஆவார் . இந்நிலையில் , அவர் புது காஸ்ட்யூம் அணிந்தபடி , புகைப்படங்கள் சில எடுத்து , சமூக வலைதளமான இன்ஸ்டாகிராமில் பதிவிட்டுள்ளார் . அதில் ஒரு புகைப்படத்தில் அவர் சற்று கவர்ச்சியாக இருக்கும்படி , மார்பகம் பாதியளவுக்கு தெரியும்படி இருக்கிறார் . இந்த போட்டோவைகுறிவைத்து பலர் காரசாரமான கருத்துகளை பதிவிட தொடங்கியுள்ளனர் . சமூகத்தில் உயர்ந்த அந்தஸ்தில் இருக்கும் நீங்கள் இப்படி அரைகுறை ஆடை அணியலாமா ? , எனச் சிலர் கேள்வி எழுப்பியுள்ளனர் . மேலும்சிலர் , ‘’பொறுப்புடன் நடந்துகொள்ள வேண்டிய நீங்கள் , அரைகுறை ஆடை அணிவது மிகவும் அருவெறுப்பாக உள்ளது , ’’எனக் கூறியுள்ளனர் . எதிர்ப்புகள் வலுத்து வரும் நிலையில் , சாக்ஷிக்கு ஆதரவுக்குரலும் அதிகமாக உள்ளது . இந்த புகைப்படத்தில் சாக்ஷி அழகாகத்தான்உள்ளார் . அவரை பற்றி வதந்தி பேசுவதை நிறுத்திக் கொள்ள வேண்டும் , ’’ என்றும் , சிறு கிறுக்கர்கள் பேசுவதை பற்றி நீங்கள்கவலைப்படாதீர்கள் மேடம்‘’ என்றும் ஆதரவாளர்கள் குறிப்பிட்டுள்ளனர் . இன்னும் சிலர் , கலாசாரம் பற்றி தெரியாதவர்கள் , பெண்களை குறிவைத்து இவ்வாறு பேசுவது கண்டிக்கத்தக்கது . கலாசார வகுப்புஎடுப்பதை நிறுத்திவிட்டு , பெண்கள் மேல் உண்மை அக்கறை செலுத்த முன்வரவேண்டும் , ’’ எனவும் சாக்ஷிக்கு ஆதரவாகக் குரல்எழுப்பியுள்ளனர் . இதுபற்றி சாக்ஷி தோனி எந்த கருத்தும் தெரிவிக்க மறுத்துவிட்டார் . சமீபகாலமாக , இன்ஸ்டாகிராமில் பிரபலங்களை குறிவைத்து , சிலர் வேண்டுமென்றே விமர்சனங்களை தெரிவிப்பது வழக்கமாக உள்ளது . பிரியங்கா சோப்ரா , தீபிகா படுகோனே , பரினீதி சோப்ரா , தாப்ஸி பான்னு , ஈஷா குப்தா , மல்லிகா ஷெராவத் போன்ற பலர் இவ்வாறுபுகைப்படங்கள் வெளியிட்டதற்கு , கடும் விமர்சனத்திற்கு ஆளாகினர் . இந்த வரிசையில் தற்போது சாக்ஷி தோனியும் இணைந்துள்ளது குறிப்பிடத்தக்கது .


நியூசிலாந்து அணி வீரர் கிராண்ட் எலியட் சர்வதேச கிரிக்கெட்டிலிருந்து ஓய்வு பெறுவதாக அறிவித்துள்ளார் . 2008ம் ஆண்டு சர்வதேச கிரிக்கெட்டில் அறிமுகமான கிராண்ட் எலியட் , நியூசிலாந்து அணிக்காக 5 டெஸ்ட் , 83 ஒருநாள் போட்டிகள் மற்றும் 16 டி20 போட்டிகளில் ஆடியுள்ளார் . 10 ஆண்டுகாலம் நியூசிலாந்துக்காக ஆடிய எலியட் , சர்வதேச கிரிக்கெட்டிலிருந்து ஓய்வு பெறுவதாக அறிவித்துள்ளார் . 2015 உலக கோப்பை அரையிறுதி போட்டியில் தென்னாப்பிரிக்காவிற்கு எதிரான இவரது ஆட்டம் மறக்க முடியாதது . ஒவ்வொரு காலக்கட்டத்திலுமே சிறந்த அணியாக திகழ்ந்தாலும் ஒருமுறை கூட உலக கோப்பையை வென்றிராத தென்னாப்பிரிக்க அணி , 2015ல் டிவில்லியர்ஸின் கேப்டன்சியில் உலக கோப்பையை வெல்லும் முனைப்பில் களமிறங்கியது . அரையிறுதி வரைக்கும் சென்றது . அரையிறுதியில் தென்னாப்பிரிக்கா - நியூசிலாந்து அணிகள் மோதின . இந்த போட்டியில் தென்னாப்பிரிக்காவின் உலக கோப்பையை கனவை தகர்த்தது இந்த கிராண்ட் எலியட் தான் . மழை காரணமாக முதலில் பேட்டிங் செய்த தென்னாப்பிரிக்க அணி 43 ஓவர்கள் மட்டுமே ஆடியது . 43 ஓவர்களில் தென்னாப்பிரிக்க அணி 281 ரன்கள் எடுத்தது . டக்வொர்த் முறைப்படி நியூசிலாந்து அணிக்கு 298 ரன்கள் இலக்கு நிர்ணயிக்கப்பட்டது . கடைசி வரை ஆட்டமிழக்காமல் , 84 ரன்கள் குவித்து நியூசிலாந்து அணியை வெற்றி பெற செய்தார் எலியட் . கடைசி பந்திற்கு முந்தைய பந்தில் சிக்ஸர் விளாசி , தென்னாப்பிரிக்காவின் கனவை தகர்த்து , நியூசிலாந்து அணியை இறுதி போட்டிக்கு அழைத்து சென்றதில் இவரது பங்களிப்பு அளப்பரியது . இந்த போட்டியில் தோற்றதும் இம்முறையும் கோப்பையை வெல்ல முடியாததை நினைத்து அப்போதைய தென்னாப்பிரிக்க கேப்டன் டிவில்லியர்ஸ் , டுபிளெசிஸ் , மோர்னே மோர்கல் உள்ளிட்ட அனைத்து வீரர்களும் கண்ணீர் விட்டு அழுதனர் . தென்னாப்பிரிக்க ரசிகர்கள் மட்டுமல்லாது , அந்த வீரர்களின் கண்ணீர் அனைத்து கிரிக்கெட் ரசிகர்களையும் உருக வைத்தது . தென்னாப்பிரிக்காவின் கனவை தகர்த்த எலியட் , கிரிக்கெட்டிலிருந்து ஓய்வு பெற்றார் .


சென்னை ராயப்பேட்டையில் உள்ள சத்தியமூர்த்தி பவனில் , காங்கிரஸ் மாநில தலைவர் திருநாவுக்கரசர் , செய்தியாளர்களை சந்தித்தார் . அப்போது , அவர் கூறியதாவதுஃ - ஜெயலலிதாவுக்கு சொந்தமான கொடநாடு பங்களாவில் காவலாளி கொலை செய்யப்பட்டார் . அந்த பங்களாவில் கொள்ளை சம்பவம் நடந்ததா என இதுவரை எந்த தகவலும் இல்லை . இதுதொடர்பாக சிபிஐ விசாரணைக்கு உத்தரவிடவேண்டும் . கொடநாடு மற்றும் சிறுதாவூர் பங்களாவை அரசு கையகப்படுத்த வேண்டும் . போயஸ் கார்டனில் உள்ள ஜெயலலிதாவின் வீட்டை நினைவில்லமாக மாற்ற வேண்டும் . தமிழகத்தில் தண்ணீர் பஞ்சம் தலைவிரித்தாடுகிறது . இதனை போக்க மத்திய அரசிடம் நிதியை பெற்று , போர்க்கால நடவடிக்கை எடுக்க தமிழக அரசு முன் வரவேண்டும் . தமிழகத்தில் நடக்கும் பிரச்சனைகள் , சம்பவங்கள் அனைத்து பாஜகவின் தூண்டுதலால் நடக்கிறது . இதை அனைத்து கட்சியினரும் , மக்களும் அறிவார்கள் . இவ்வாறு அவர் கூறினார் . கடந்த சில மாதங்களகவே அதிமுக மற்றும் பாஜகவுக்கு ஆதரவாகவே திருநாவுக்கரசர் செயல்பட்டு வருவதாக காங்கிரஸ் மேலிடத்துக்கு ஏராளமான புகார்கள் சென்றன . இதுதொடர்பாக காங்கிரஸ் தலைவர் சோனியா காந்தி , ராகுல் காந்தி ஆகியோரின் உத்தரவின் மூத்த தலைவர்கள் குலாம்நபி ஆசாத் உள்பட பலர் , திருநாவுக்கரசருக்கு எச்சரிக்கை விடுத்துள்ளனர் என கூறப்படுகிறது . மேலும் காங்கிரஸ் கட்சியில் இணைவதற்கு முன் பாஜகவிலும் , அதிமுகவிலும் இருந்தவர் திருநாவுக்கரசர் . அதனால் அவருக்கு , பாஜக மற்றும் அதிமுக மீது அதிக அக்கறை உள்ளது . இதனால் , தான் அவர்களை பற்றி எவ்வித கண்டன அறிக்கையும் விடவில்லை என கடிந்து கொண்டதாக தெரிகிறது .


ரஜினி தான் அரசியலுக்கு வருவது குறித்து நேற்று சூசகமான அறிவிப்பு ஒன்றை ரசிகர்கள் சந்திப்பில் போது தெரிவித்தார் . அவர் அரசியலுக்கு வருவது குறித்து பலரும் தங்களது கருத்துக்களை தெரிவித்து வருகின்றனர் . அரசியல் வட்டாரத்தில் ரஜினி அரசியலுக்கு வந்தால் வரவேற்போம் என்று பல்வேறு தலைவர்களும் கருத்து தெரிவித்துவரும் நிலையில் . இயக்குனரும் , நடிகருமான சேரன் , ரஜினியின் அரசியல் பிரவேசம் குறித்து தனது கருத்தை தெரிவித்துள்ளார் . இதுகுறித்து அவர் கூறும்போது . . . வணக்கம் சார் . உங்களை எப்படியும் முதல்வர் ஆக்கியே தீருவார்கள் உங்கள் ரசிகர்கள் . காரணம் இப்போதைய அரசியல் சூழல் அதை உருவாக்கும் . மக்களிடமும் நேர்மை குறைந்துள்ளதால் கொஞ்சம் ஜாக்கிரதையாக இருங்கள் . களவும் ஊழலும் லஞ்சமும் சுயநலமும் நேர்மையின்மையும் சூழ்ந்த இந்த அரசியல் உங்களுக்கு ஒத்துவருமா ? உங்களுக்கு பொய்யே பேசவராதே . கர்நாடகாவை எதிர்க்க வேண்டும் , இந்தி திணிப்பை ஆதரிக்ககூடாது , இலவசங்கள் கொடுத்தே ஆகவேண்டும் , மதுக்கடைகள் மூடக்கூடாது என சவால்கள் நிறைய . நீங்கள் நினைப்பது நடக்கவேண்டுமெனில் மக்களோடு களமிறங்குங்கள் , கலந்து பேசுங்கள் . ஏரியா வாரியாக பிரச்சினைகளை தெரிந்துகொள்ளுங்கள் என்று கூறியுள்ளார் .


ஓபிஎஸ் தற்போது குடியிருக்கும் அரசு வீட்டை காலி செய்ய பொதுப்பணித்துறை தொடர்ந்து நெருக்கடி கொடுத்து வருவதால் வாடகை வீடு தேடும் பணியில் ஓபிஎஸ் தீவிரமாக ஈடுபட்டுள்ளார் . ஜெயலலிதா மறைவுக்குப் பிறகு ஓபிஎஸ் முதலமைச்சர் பொறுப்பை ஏற்றார் . அதே நேரத்தில் அதிமுக பொதுச் செயலாளராக சசிகலாவை தேர்ந்தெடுத்தனர் . இதனையடுத்து சசிகலாவுக்கு முதலமைச்சராகும் ஆசை வந்தது . இதனால் அதிமுக சட்டமன்ற குழுத் தலைவராக சசிகலா தேர்ந்தெடுக்கப்பட்டார் . அவர் முதலமைச்சராக பொறுப்பேற்கவிருந்த நிலையில் ஓபிஎஸ் திடீரென போர்க் கொடி உயர்த்தினார் . இதையடுத்து ஓபிஎஸ் சசிகலா இடையே அதிகாரத்தை யார் கைப்பற்றுவது ? என்ற போட்டி எழுந்தது . ஆனால் சொத்துக்குவிப்பு வழக்கில் சசிகலாவுக்கு தண்டனை அளிக்கப்பட்டதையடுத்து அவர் முதலமைச்சராகும் வாய்ப்பு பறிபோனது . இதனைத் தொடர்ந்து எடப்பாடி பழனிசாமி முதலமைச்சராக பொறுப்பேற்றுக் கொண்டார் . இதனால் ஓபிஎஸ் தனது பதவியை ராஜினாமா செய்தார் . எடப்பாடி பழனிசாமி பதவியேற்ற அடுத்த ஒரு மணிநேரத்தில் ஓபிஎஸ் குடியிருக்கும் அரசு வீட்டை காலி செய்யும்படி பொதுப் பணித்துறையினர் நோட்டீஸ் அனுப்பினர் . மேலும் நாள்தோறும் அரசு அதிகாரிகள் வீட்டை காலி செய்ய சொல்லி ஓபிஎஸ்க்கு நெருக்கடி கொடுத்து வருவதால் , அவர் வாடகைக்கு வீடு தேடி வருகிறார் . தொண்டர்கள் வந்து செல்வதற்கு வசதியாக தற்போது ஓபிஎஸ் குடியிருக்கும் வீட்டு அருகிலேயே வாடகை வீடு பார்ப்பதாக கூறப்படுகிறது . ஏற்கனவே ஓபிஎஸ் வீட்டில் வளர்க்கப்பட்டு வந்த பசுக்களை அவர் தானம் செய்து விட்டதாகவும் , வீட்டை காலி செய்வதற்கு தயாராக இருப்பதாகவும் கூறப்படுகிறது . இதனிடையே ஓபிஎஸ் மற்றும் அவரது அணியைச் சேர்ந்த முன்னாள் அமைச்சர் பாண்டியராஜன் ஆகியோருக்கு எம்எல்ஏக்கள் விடுதியில் இன்னும் அறை ஒதுக்கப்படவில்லை என தெரிகிறது .


வெற்றிக்கு அருகில் நெருங்கிவிட்டால் , வெற்றியை பறிக்கும் வித்தையை கற்றுக்கொள்ள வேண்டும் என இந்திய அணியின் முன்னாள் கேப்டன் கங்குலி கருத்து தெரிவித்துள்ளார் . இந்தியா இங்கிலாந்து அணிகளுக்கு இடையேயான 5 போட்டிகள் கொண்ட டெஸ்ட் தொடரை 3 - 1 என இங்கிலாந்து அணி வென்றது . முதல் போட்டியில் வெற்றியின் விளிம்புவரை வந்த இந்திய அணி 31 ரன்கள் வித்தியாசத்தில் தோல்வியடைந்தது . இரண்டாவது டெஸ்டில் இன்னிங்ஸ் வித்தியாசத்தில் படுதோல்வி அடைந்தது . மூன்றாவது போட்டியில் வென்ற இந்திய அணி , நான்காவது போட்டியிலும் போராடி தோல்வியடைந்தது . வெற்றியின் விளிம்புவரை சென்று , இரண்டு போட்டிகளில் இந்திய அணி தோல்வியை தழுவியது . நான்காவது டெஸ்ட் போட்டியின் இரண்டாவது இன்னிங்ஸில் கோலி அவுட்டாகி அடுத்த 60 ரன்களுக்குள் இந்திய அணி ஆல் அவுட்டானது . ஒவ்வொரு தோல்விக்கு பிறகும் , எதிரணிக்கு சவால் விடுக்கும் வகையில் ஆடினோம் . வெற்றியின் விளிம்புவரை சென்று தோற்றுவிட்டோம் . எனினும் நாங்கள் சிறப்பான ஆட்டத்தைத்தான் ஆடினோம் என்று கேப்டன் கோலி தெரிவிக்கிறார் . அவர் மட்டுமல்லாமல் பயிற்சியாளர் ரவி சாஸ்திரியும் அதே கருத்தைத்தான் தெரிவிக்கிறார் . இந்நிலையில் , இவர்களின் கருத்துக்கு கங்குலி அதிரடி பதிலளித்துள்ளார் . இதுதொடர்பாக பேசியுள்ள கங்குலி , நன்றாக ஆடினோம் என்று சொல்லிக்கொண்டிருப்பதில் அர்த்தமில்லை . இந்தியாவிற்கு வெளியே ஆடியுள்ள கடைசி 7 டெஸ்ட் போட்டிகளில் 5ல் தோல்வியடைந்துள்ளோம் . சவுத்தாம்ப்டன் டெஸ்டில் போராடி தோல்வியடைந்தோம் . கோலி அவுட்டானபிறகே , இந்திய அணி தோல்வியை நோக்கி செல்வதாக வர்ணனையாளர்கள் குறிப்பிட ஆரம்பித்துவிட்டனர் . நன்றாகத்தான் ஆடினோம் என்று ஒவ்வொரு முறையும் சொல்லிக்கொண்டே இருக்க முடியாது . வெற்றிக்கு அருகே நெருங்கிவிட்டால் , வெற்றியை பறிக்கும் வித்தையை கற்றுக்கொள்ள வேண்டும் . நமக்கு திறமை இருப்பதால்தான் வெற்றிக்கு அருகில் செல்ல முடிகிறது . ஆனால் வெற்றிக்கு அருகில் சென்றுவிட்டால் வெற்றி பெற வேண்டும் . நெருக்கடியான சூழல்களை சமாளித்து ஆட கற்றுக்கொள்ள வேண்டும் என கங்குலி அறிவுரை கூறியுள்ளார் .


திருவண்ணாமலை கருணாநிதி கேட்டுக் கொண்டதற்கு இணங்க காவிரி நடுவர் மன்றம் அமைக்கப்பட்டது என்று திமுக கொள்கை பரப்புச் செயலர் ஆ . ராசா திருவண்ணாமலையில் நடந்த செயற்குழு கூட்டத்தில் கூறினார் . திருவண்ணாமலை மாவட்ட திமுக இளைஞரணி சார்பில் , திமுக செயல் தலைவர் மு . க . ஸ்டாலின் பிறந்த நாள் விழா பொதுக் கூட்டம் நடைப்பெற்றது . திருவண்ணாமலை , அண்ணா சிலை எதிரே நடந்த இந்தக் கூட்டத்திற்கு மாவட்ட இளைஞரணி அமைப்பாளர் சி . என் . அண்ணாதுரை தலைமை தாங்கினார் . தலைமை செயற்குழு உறுப்பினர் இரா . ஸ்ரீதரன் , நகரச் செயலர் ப . கார்த்திவேல்மாறன் , மருத்துவர் எ . வ . வே . கம்பன் , மாவட்ட துணை அமைப்பாளர்கள் பொன் . தனசு , அ . அருள்குமரன் , நகராட்சி குழுத் தலைவர் குட்டி க . புகழேந்தி ஆகியோர் முன்னிலை வகித்தனர் . மாவட்ட துணை அமைப்பாளர் சு . விஜி ( எ ) விஜியராஜ் வரவேற்றார் . மாவட்ட திமுக செயலரும் , எம்எல்ஏவுமான எ . வ . வேலு கூட்டத்தை தொடக்கி வைத்தார் . இதனைத் தொடர்ந்து , சிறப்பு அழைப்பாளராக பங்கேற்ற திமுக கொள்கை பரப்புச் செயலர் ஆ . ராசா பேசியதுஃ " காவிரி பிரச்சனைக்காக நடுவர் மன்றம் வேண்டும் என்று சட்டப் பேரவையில் தீர்மானம் கொண்டு வந்தவர் கருணாநிதி . கடந்த 1990 - ல் வி . பி . சிங் பிரதமராக இருந்தபோது , கருணாநிதி கேட்டுக் கொண்டதற்கிணங்க காவிரி நடுவர் மன்றம் அமைக்கப்பட்டது . இதன்மூலம் 205 டிஎம்சி தண்ணீரை இடைக்கால நிவாரணமாக பெற்றுத் தந்தவரும் கருணாநிதிதான் . 1991 - 1996 வரை முதல்வராக இருந்த ஜெயலலிதா காவிரி பிரச்சனையில் எந்த நடவடிக்கையும் எடுக்கவில்லை . 1996 - ல் கருணாநிதி மீண்டும் முதல்வரான பிறகுதான் 205 டிஎம்சி தண்ணீர் கொடுக்க வேண்டும் என்பது மத்திய அரசிதழில் வெளியிடப்பட்டது " என்று அவர் கூறினார் . சிவானந்தம் , தணிக்கைக்குழு உறுப்பினர் கு . பிச்சாண்டி , மாவட்ட துணைச் செயலர் சாவல்பூண்டி மா . சேகரன் ( போளூர் ) , மாவட்ட துணைச் செயலர்கள் சி . சுந்தரபாண்டியன் , மனோகரன் , டி . வி . எம் . நேரு , சேஷா . திருவேங்கடம் , அனைத்து அமைப்புசாரா தொழில் சங்கங்களின் மாவட்டத் தலைவர் ஏ . ஏ . ஆறுமுகம் , நகர இளைஞரணி அமைப்பாளர் சு . ராஜாங்கம் உள்பட பலர் பங்கேற்றனர் .


தமிழ் திரையுலகம் சார்பில் சென்னை தேனாம்பெட்டியில் உள்ள காமராஜர் அரங்கில் கருணாநிதி மறைவுக்கு இரங்கல் கூட்டம் நேற்று நடந்தது . இதில் நடிகர் , நடிகைகள் , இயக்குனர்கள் , தயாரிப்பாளர்கள் விநியோகஸ்தர்கள் , திரையுலக உரிமையாளர்கள் என ஏராளமானோர் கலந்து கொண்டு கருணாநிதி உருவப்பத்திக்கு மலர் தூவி அஞ்சலி செலுத்தினர் . மேலும் , திமுக செயல் தலைவர் மு . க . ஸ்டாலினும் இதில் பங்கேற்றார் . இந்த இரங்கல் கூட்டத்தில் ரஜினிகாந்த் கலந்து கொண்டு பேசினார் . அப்போது , அ . தி . மு . க . உருவானதே கலைஞரால் தான் . அவர் கட்சியில் இருந்து தூக்கப்பட்டார் . அதற்கு பின்னால் யார் யார் இருந்தார்கள் , யார் யாருடைய சூழ்ச்சி இருந்தது என்பது வரலாறு தெரிந்தவர்கள் நன்கு அறிவார்கள் . அத்தனை வஞ்சனைகளையும் தாண்டி தன் உடன்பிறப்புகளுக்காக வாழ்ந்தார் . அவர் அரசியல் பயணங்களைப் பற்றி பேச இன்னும் நிறைய நேரம் இருக்கிறது . இன்னும் நிறைய சந்தர்ப்பங்கள் வரும் . இலக்கியம் பார்த்தால் அதில் அவர் செய்யாத சாதனை இல்லை . குறிப்பாக இருட்டில் இருந்த சரித்திர நாயகர்கள் சேரர் , சோழர் , பாண்டியர் , பல்லவர்கள் , சிற்றரசர்கள் , போன்ற வெளிச்சம் படாத வீரர்களையெல்லாம் தன் சொல்லாலும் , எழுத்தாலும் , பாமரர் முதல் பண்டிதர் வரை கொண்டுபோய் சேர்த்தவர் கலைஞர் . என புகழாரம் சூட்டினார் .


இந்திய கிரிக்கெட் அணியின் கேப்டனான கிங் கோலி தனது உடம்பில் மீண்டும் புதிய டாட்டூ ஒன்றை வரைந்து கொண்டார் . கிரிக்கெட் ரசிகர்களால் ' கிங் கோலி ' என்று செல்லமாக அழைக்கப்படுபவர் கோலி . விளையாட்டு வீரர்களுக்கே உரிய ஃபிட்னஸ் விஷயங்களில் அக்கறை காட்டுவதுடன் , விளம்பரங்களில் நடிப்பதாலும் , உடல் அழகை பராமரிப்பதில் அதிக கவனம் செலுத்துவார் கோலி . இந்த நிலையில் அண்மையில் மும்பையில் உள்ள ஒரு டாட்டூ கடைக்குச் சென்று தனக்கு விருப்பமான ஒரு சின்னத்தை டாட்டூ போட்டுக் கொண்டார் கோலி . அதனை தனது ட்விட்டர் மற்றும் இன்ஸ்டாகிராம் பக்கங்களில் பதிவிட்டுள்ளார் . டாட்டூ கடையில் எடுக்கப்பட்ட விராட் கோலியின் புகைப்படங்கள் வைரலாகி உள்ளது . மும்பை பாந்த்ராவில் உள்ள ‘ஏலியன்ஸ் டாட்டூ’ எனும் கடைக்குச் சென்ற கோலி , அங்கு புதிய டாட்டூ வரைந்து கொண்டார் . அவரது உடலில் ஏற்கெனவே விதவிதமான டாட்டூக்கள் இடம்பெற்றுள்ளன . சிவன் கைலாய மலையில் தவம் செய்யும் உருவம் , அதன் பின்புலத்தில் , மானஸரோவர் மலையும் டாட்டூவாக அவர் மீது உள்ளது . அடுத்து தனது அம்மா அப்பாவின் பெயர்களை பச்சை குத்தியிருக்கிறார் . இன்னுமொரு டாட்டூவில் ஒரு நாள் டெஸ்ட் கிரிக்கெட்டில் அவரது ஜெர்சி எண்ணை பதிய வைத்துள்ளார் . கோல்டன் ட்ராகன் , ஸ்கார்பியோ , சாமுராய் வீரன் என இதுவரை எட்டு டாட்டூக்களை தனது உடலில் வரைந்துள்ளார் கோலி . தற்போது , அவரது இடது தோள்பட்டையில் ஏற்கனவே இருந்த ‘Gods eye’ என்ற டாட்டூவைச் சுற்றி மேலும் சில டிசைன்களை வரைந்துள்ளார் கோலி .


அமெரிக்காவில் விபச்சாரத்தில் ஈடுபட்ட நடிகைகள் யார் ? அவர்கல்யாருடன் உறவு வைத்துக் கொண்டார்கள் என மொத்த ஜாதகமே தன் கையில் இருப்பதாக நடிகை ஸ்ரீ ரெட்டி தெரிவித்துள்ளார் . அமெரிக்காவுக்கு கலாச்சார நிகழ்ச்சிகளில் கலந்து கொள்ள வருமாறு அழைத்து சென்று தெலுங்கு நடிகைகளை விபச்சாரத்தில் ஈடுபடுத்திய தெலுங்குப் பட தயாரிப்பாளர் கிஷன் மற்றும் அவரின் மனைவி சந்திரா ஆகியோரை அதிரடியாக கைது செய்யப்பட்டுள்ளனர் . இவர்கள் விபச்சாரத்தில் தள்ளப்பட்டவர்கள் சில பிரபலமான நடிகைகளும் உள்ளார்களாம் . அமெரிக்காவில் விபச்சாரத்தில் ஈடுபட்ட நடிகைகளின் ஜாதகமே என்னிடம் உள்ளது . அங்கு சிக்கியவர்களில் பிரபலமான நடிகைகள் , டிவி நிகழ்ச்சி தொகுப்பாளினிகள் அடக்கம் என்று ஸ்ரீ ரெட்டி அடுத்த பகீர் தகவலை வெளியிட்டுள்ளார் . இவர் வெளியிட்டுள்ள தகவலில் , விபச்சாரத்தில் சிக்கிய நடிகைகளின் விபரங்களை நான் புட்டு புட்டு வைத்தால் பலரும் அதிர்ச்சி அடைவார்கள் . நான் எந்த விபச்சாரத்திலும் ஈடுபடவில்லை என்று ஸ்ரீ ரெட்டி கூறியுள்ளார் . அமெரிக்காவில் சிக்கிய நடிகைகளில் இருவர் கன்னட திரையுலகில் மிகவும் பிரபலம் என்று செய்திகள் வெளியாகியுள்ளன . ஆனால் யாருடைய பெயரும் இதுவரை வெளியாகவில்லை . அதேபோல , விபசாரத்தில் தள்ளிய கிஷனின் வீட்டில் போலீசார் நடத்திய அதிரடி ரெய்டில் ஆணுறைகள் , விபசாரத்தில் ஈடுபட்ட நடிகைகளின் விபரங்கள் , அந்த நடிகைகள் யார் ? அவர்கள் யாருடன் எல்லாம் உறவு கொண்டார்கள் என்ற விபரங்கள் அடங்கிய முக்கிய ஆவணங்கள் சிக்கியுள்ளது .


தஞ்சாவூர் , அரவக்குறிச்சி , திருப்பரங்குன்றம் ஆகிய தொகுதிகளுக்கான சட்டப்பேரவை இடைத்தேர்தலில் தேர்தல் பணியாற்றுவதற்கு ஏற்கனவே அறிவிக்கப்பட்ட மாவட்டங்களைத் தொடர்ந்து பின்வரும் மாவட்டங்களைச் சேர்ந்த மாவட்ட திமுக செயலாளர்கள் , நிர்வாகிகள் உள்ளிட்டடோர் பணியாற்ற வேண்டும் என திமுக தலைமை இன்று அறிக்கை வெளியிட்டுள்ளது . 1 . கடலூர் கிழக்கு 2 . கடலூர் மேற்கு 3 . விழுப்புரம் வடக்கு 4 . விழுப்புரம் தெற்கு 5 . திருவள்ளூர் வடக்கு 6 . திருவள்ளூர் தெற்கு 7 . சென்னை வடக்கு 8 . சென்னை மேற்கு 1 . கோவை வடக்கு 2 . கோவை தெற்கு 3 . கோவை மாநகர் வடக்கு 4 . கோவை மாநகர் தெற்கு 5 . நீலகிரி 6 . தருமபுரி 7 . கிருஷ்ணகிரி கிழக்கு 8 . கிருஷ்ணகிரி மேற்கு 9 . வேலூர் கிழக்கு 10 . வேலூர் மேற்கு 11 . வேலூர் மத்திய 12 . காஞ்சிபுரம் வடக்கு 13 . காஞ்சிபுரம் தெற்கு 14 . சென்னை கிழக்கு 15 . சென்னை தெற்கு 1 . கன்னியாகுமரி கிழக்கு 2 . கன்னியாகுமரி மேற்கு 3 . தூத்துக்குடி வடக்கு 4 . தூத்துக்குடி தெற்கு 5 . திருநெல்வேலி கிழக்கு 6 . திருநெல்வேலி மேற்கு 7 . திருநெல்வேலி மத்திய


நீட் தேர்வு எழுத வெளிமாநிலம் செல்லும் மாணவர்களுக்கு உதவித் தொகையாக 1000 ரூபாய் வழங்கப்படும் என தமிழக அரசு அறிவித்துள்ளது . மாணவர்களுக்கும் அவருடன் செல்லும் பாதுகாவலருக்கும் பயணப்படியாக இரண்டாம் வகுப்பு ரயில் கட்டணமும் வழங்கப்படும் என அறிவிக்கப்பட்டுள்ளது . மருத்துவப் படிப்புக்கு நீட் தேர்வு கட்டாயமாக்கப்படக் கூடாது என கடந்த ஆண்டு தமிழகம் முழுவதும் போராட்டங்கள் நடைபெற்றன . ஆனால் மத்திய அரசின் துரோகத்தால் நீட் கட்டாயமாக்கப்பட்டுள்ளது . இதையடுத்து இந்த ஆண்டு மாணவர்கள் நீட் தேர்வு எழுத தயாராகி வருகின்றனர் . நாளை நாடு முழுவதும் நீட் தேர்வு நடைபெறவுள்ளது . ஆனால் தமிழக மாணவர்களுக்கு கேரளா , ராஜஸ்தான் போன்ற மாநிலங்களில் தேர்வு மையங்களை ஒதுக்கப்பட்டுள்ளதால் அவர்கள் சிரமத்துக்கு ஆளாகியுள்ளனர் . இந்நிலையில் வெளி மாநிங்களுக்குச் சென்று தேர்வு எழுதும் மாணவர்களுக்கு நடிகர்கள் , இயக்குநர்கள் , பொது அமைப்புகள் தற்போது உதவி செய்வதாக அறிவித்துள்ளன . இந்நிலையில் நீட் தேர்வு எழுத வெளிமாநிலம் செல்லும் மாணவர்களுக்கு உதவித் தொகையாக 1000 ரூபாய் வழங்கப்படும் என தமிழக அரசு அறிவித்துள்ளது இது தொடர்பாக முதலமைச்சர் எடப்பாடி பழனிசாமி வெளியிட்ட அறிக்கையில் தமிழ்நாட்டில் உள்ள பள்ளிகளில் படித்து வெளி மாநிலத்திற்கு ‘நீட்’ தேர்வு எழுதச் செல்லும் மாணவ , மாணவியர்களுக்கும் மற்றும் அவர்களுடன் செல்லும் நபர் ஒருவருக்கும் பயணப் படியாக இரண்டாம் வகுப்பு ரயில் கட்டணமும் , ( பேருந்தில் பயணம் செய் பவர்களுக்கு , இரண்டாம் வகுப்பு ரயில் கட்டணத்திற்கு மிகாமலும் ) , இதர செலவினங்களுக்காக மாணவர் தலா ஒருவருக்கு 1,000 ரூபாய் வீதமும் வழங்க உத்தரவிட்டுள்ளதாக குறிப்பிட்டுள்ளார் . இதை அவர்கள் கல்வி பயிலும் பள்ளியின் தலைமை ஆசிரியர்கள் மூலமாக மாவட்ட முதன்மைக் கல்வி அலுவலர்களிடமிருந்து முன்பணமாகவே பெற்றுக் கொள்ளலாம் அல்லது தேர்வு எழுதி திரும்பிய பிறகும் பயணம் மேற்கொண்டதற்கான உரிய ரசீதுகளைக் கொடுத்து மேற்படி தொகையை பெற்றுக் கொள்ளலாம் என தெரிவித்துள்ளார் . முன்பணம் பெற்றவர்கள் தேர்வு எழுதி திரும்பிய பின் , உரிய ரசீதுகளை சம்பந்தப்பட்ட மாவட்ட முதன் மைக் கல்வி அலுவலர்களிடம் தாக்கல் செய்ய வேண்டும் . ‘நீட்’ போட்டித் தேர்வு நுழைவுச் சீட்டின் நகல் மற்றும் படிக்கும் பள்ளியின் அடையாள அட்டை நகல் ஆகியவற்றை அடிப்படையாகக் கொண்டு இந்த உதவித் தொகை வழங்கப்படும் . இதில் ஏதேனும் சிரமம் ஏற்பட்டால் , மாவட்ட முதன்மைக் கல்வி அலுவலரை தொடர்பு கொண்டோ அல்லது பள்ளிக் கல்வித் துறையின் கீழ் இயங்கும் கட்டணமில்லா தகவல் / ஆலோசனை மைய தொலைபேசி எண்ணான 14417 என்ற எண்ணிற்கு தொடர்பு கொண்டோ உரிய உதவிகளைப் பெறலாம் என முதலமைச்சர் எடப்பாடி பழனிசாமி அறிவித்துள்ளார் . .


நாடாளுமன்ற தேர்தலுக்கு கூட்டணி கதவு திறந்திருக்கிறது என்று பிரதமர் மோடி கூறியது திமுகவுக்கு அல்ல என தமிழக பாஜக தலைவர் தமிழிசை சவுந்தரராஜன் கூறியுள்ளார் . தமிழகத்தில் வாஜ்பாய் காட்டிய வழியில் பாஜக கூட்டணி அமைக்கும் என்றும் , பழைய நண்பர்களையும் இணைத்துக்கொள்ள தயாராக இருப்பதாகவும் மோடி சமீபத்தில் அழைப்பு விடுத்தார் . இதனால் கடந்த காலங்களில் பாஜகவுடன் கூட்டணி வைத்திருந்த கட்சிகளுக்கு மீண்டும் அழைப்பு விடுத்துள்ளார் . இந்த அழைப்பை திமுக தலைவர் மு . க . ஸ்டாலின் நிராகரித்துள்ளார் . இது தொடர்பாக அவர் வெளியிட்டுள்ள அறிக்கையில் பாஜகவுடன் ஒருபோதும் திமுக கூட்டணி வைக்காது என்றும் , பிரதமர் மோடி , வாஜ்பாயும் அல்ல என்றும் தெரிவித்திருந்தார் . இதுகுறித்து டெல்லியில் தமிழிசை அளித்த பேட்டியில் நாடாளுமன்ற தேர்தலுக்கு ஆயத்தமாவது குறித்து பாஜக தேசியக்குழு கூட்டத்தில் விவாதிக்கப்படும் . கூட்டணி பற்றி தற்போதைய கூட்டத்தில் விவாதிக்கப்படவில்லை . பிரதமர் மோடி தலைமையிலான அரசு தமிழகத்திற்கு நல்லதுதான் செய்கிறது . தேசிய எண்ணத்தோடு யார் வேண்டுமானாலும் பாஜகவுடன் கூட்டணி வைக்கலாம் என்றுதான் கூறினாரே தவிர இந்தந்த கட்சிகள் தான் கூட்டணி வரவேண்டும் என கூறவில்லை என்றும் தெளிபடுத்தினார் . வாஜ்பாய் பாணியில் கூட்டணி என கூறியதை திமுக . வுக்கு விடுத்த அழைப்பாக ஸ்டாலின் ஏன் எடுத்துக் கொண்டார் என கேள்வி எழுப்பியுள்ளார் . ஸ்டாலின் வரிந்துகட்டி பேசுவதால்தான் ஏதோ சநதேகம் வருகிறது . திமுகவை கூட்டணிக்காக பிரதமர் மோடி அழைக்கவில்லை என்று திட்டவட்டமாக தெரிவித்துள்ளார் .


ஆஸ்திரேலியாவில் நடைபெற்று வரும் காமன்வெல்த் போட்டிகளில் ஆண்கள் பளுதூக்குதல் போட்டியில் 77 கிலோ எடை பிரிவில் தமிழக வீரர் சதீஷ் சிவலிங்கம் தங்கம் வென்றார் . இதன் மூலம் பளு தூக்குதலில் இந்தியாவிற்கு 3வது தங்கம் கிடைத்துள்ளது . ஆஸ்திரேலியாவின் கோல்டு கோஸ்டில் காமன்வெல்த் போட்டிகள் நடைபெற்று வருகிறது . . இதில் ஆண்கள் பளு தூக்குதல் போட்டியின் 77 கிலோ எடைப்பிரிவில் தமிழக வீரர் சதீஷ் சிவலிங்கம் தங்கம் வென்றார் . ஏற்கனவே , பளுதூக்குதலில் , 48 கிலோ எடை பிரிவில் இந்தியாவின் சிகோம் மிராபாய் சானு , 53 கிலோ எடை பிரிவில் சஞ்சிதா சானு ஆகியோர் தங்கம் வென்றனர் . தற்போது சதீஷ் சிவலிங்கம் தங்கம் வெற்றதன் மூலம் இந்தியா , பளுதூக்குதல் பிரிவில் 3 - வது தங்கம் வென்றது . இதனை யடுத்து பதக்க பட்டியில் 3 தங்கம் ஒரு வெள்ளி , ஒரு வெண்கல பதக்கங்களுடன் இந்தியா 3 - வது இடத்திற்கு முன்னேறி உள்ளது . பதக்கம் வென்ற சதீஷ் சிவலிங்கம் வேலூர் மாவட்டம் சத்துவாச்சாரியை சேர்ந்தவர் . பதக்கம் வென்றது குறித்து அவரது பெற்றோர் மகிழ்ச்சி தெரிவித்துள்ளனர் . சதீஷ் சிவலிங்கம் கடந்த 2014 ம்ஆண்டு ஸ்காட்லாந்து நாட்டில் நடைபெற்ற காமன்வெல்த் போட்டியில் தங்கம் பதக்கம் வென்றுள்ளார் . தற்போது இரண்டாவது முறையாக தங்கப்பதக்கம் வென்றுள்ள இந்த வேலூர் மண்ணின் மைந்தனுக்கு பாராட்டுக்கள் குவிந்து வருகின்றன .


உலகில் ஆஸ்கார் விருதுகளுக்கு அடுத்த இடத்தில் முக்கிய விருதாகக் கருதப்படுவது கோல்டன் க்ளோ விருது . சிறந்த ஹாலிவுட் படங்கள் , தொலைக்காட்சித் தொடர்கள் மற்றும் நட்சத்திரங்களுக்கு வருடந்தோறும் வழங்கப்படும் இவ்விருதின் 2018 க்கான வெற்றியாளர்கள் பட்டியல் நேற்று அமெரிக்காவின் கலிஃபோர்னியா மாகாணத்தில் நடந்த பிரம்மாண்ட விழாவில் அறிவிக்கப்பட்டது . இதோ அந்தப் பட்டியல் . . . இசை அல்லது நகைச்சுவை வடிவிலான சிறந்த திரைப்படமாக - கிரீன் புக் நாடக வடிவிலான சிறந்த திரைப்பட நடிகர் - ரமி மாலிக் , போஹ்மியன் ரஃப்சோடி நாடக வடிவிலான சிறந்த திரைப்பட நடிகை - க்ளென் க்ளோஸ் , தி ஒயிஃப் சிறந்த துணை நடிகர் - மஹர்ஷலா அலி , கிரீன் புக் சிறந்த துணை நடிகை - ரெஜினா கிங் , இஃப் பீல் ஸ்ட்ரீட் குட் டாக் இசை அல்லது நகைச்சுவை வடிவிலான சிறந்த நடிகர் - கிரிஸ்டியன் பேல் , வைஸ் இசை அல்லது நகைச்சுவை வடிவிலான சிறந்த நடிகை - ஒலிவியா கோல்மன் , தி ஃபேவரட் சிறந்த இயக்குநர் - அல்போன்சோ காரோன் , ரோமா சிறந்த பாடல் - ஷல்லோ , ஏ ஸ்டார் இஸ் பார்ன் சிறந்த அனிமேஷன் படம் - ஸ்பைடர் மேன்ஃ இண்டூ தி ஸ்பைடர் - வெர்ஸ் சிறந்த திரைக்கதை ஆசிரியர் - பீட்டர் ஃபெரெல்லி , நிக் வெல்லேலோங்கா , - கிரீன் புக் சிறந்த வெளிநாட்டு திரைப்படம் - ரோமா வாழ்நாள் சாதனையாளர் விருது - கரோல் பர்னெட்


ஜெய்ண்ட் ஃபிலிம்ஸ்’ என்ற பட நிறுவனம் பெயரிடப்படாத புதிய படமொன்றை தயாரிக்கிறது . தேசிய விருது பெற்ற இயக்குனர் ராஜுமுருகன் இந்தப் படத்திற்கு கதை , வசனத்தை எழுதுகிறார் . திரைக்கதை எழுதி இயக்குகிறார் அறிமுக இயக்குனர் சரவணன் ராஜேந்திரன் . இவர் பாலு மகேந்திரா , கமல்ஹாசன் , ராஜுமுருகன் ஆகியோரிடம் பணியாற்றியவர் . இந்தப் படத்தில் கோவையைச் சேர்ந்த ரங்கா நாயகனாக அறிமுகமாகிறார் . இப்படம் குறித்து ராஜுமுருகனிடம் பேசிய போது ரங்கா எப்படி இந்தப் படத்திற்குள் வந்தார் என்கிற விஷயத்தை சுவாரஸ்யமாகச் சொன்னார் . இது குறித்து ராஜு முருகன் கூறுகையில் “எதிர்பாராத நேரத்தில் மழை பெய்வது போலத்தான் வாழ்க்கையிலும் சில ஈரமான சம்பவங்கள் நிகழ்ந்து விடுகிறது . அடர்த்தியான கதை , எளிமையும் அழகியலுமான திரைக்கதை , நல்ல தயாரிப்பாளர் எல்லாம் அமைந்துவிட்டது . இதன் பிறகு தொடர்ந்து கதாநாயகனுக்கான தேடலில் இருந்தோம் . பலரையும் பார்த்து எதுவும் சரியாக அமையாமல் சலித்து போன நேரத்தில் நண்பர் ஒருவரின் திருமணத்திற்கு நானும் சரவணன் ராஜேந்திரனும் கோவை சென்றிருந்தோம் . அங்கே திருமண விழாவில் சாப்பாடு நன்றாக இருந்தது . இந்த அற்புதமான உணவுக்கு காரணமான சமையல்கலை நிபுணரான ரங்காவை நண்பர் எங்களுக்கு அறிமுகப்படுத்தினார் . அவரைப் பார்த்துப் பேசிய தருணத்தில் சட்டென்று இவர் நமது கதைக்கு சரியாக இருப்பாரோ என்று தோன்ற நான் சரவணன் ராஜேந்திரனைப் பார்த்தேன் . அவரும் என்னைப் பார்த்தார் . இருவருக்கும் பிடித்துப்போக அவரிடம் நடிப்பதற்கு உங்களுக்கு விருப்பமா என்று கேட்டோம் . முதலில் தயங்கிய ரங்கா சிறிய மௌனத்திற்க்கு பின் ஒப்புக்கொண்டார் . இப்போது அர்ப்பணிப்போடு எங்களோடு இணைந்திருக்கிறார்” என்றார் ராஜுமுருகன் . இந்தப் படத்தில் நாயகியாக ஸ்வேதா திரிபாதி நடிக்கிறார் . இசை ஷான் ரோல்டன் . கேமரா - மாநகரம் செல்வம் . ஆர்ட் டைரக்ஷன் - சதீஷ் . ஸ்டண்ட் - பில்லா ஜெகன் . மேலும்இந்த படத்தின் தலைப்பு , மற்ற நடிகர் நடிகைகள் பற்றிய விவரங்கள் விரைவில் அறிவிக்கப்படும் என்று கூறினார் . இன்று காலை ஏவிஎம் ஸ்டூடியோவில் நடைபெற்ற படத்துவக்க விழாவில் தயாரிப்பாளர் ஞானவேல் ராஜா குடும்பத்தினர் , ஆரா மகேஷ் குடும்பத்தினர் மற்றும் பலர் கலந்துகொண்டு விழாவை சிறப்பித்து வாழ்த்தினர்


தல அஜித் பற்றி எந்தத் தகவல் வந்தாலும் அஜித் ரசிகர்களுக்கு அது மிகப் பெரிய சந்தோஷம் தான் . அவரின் ரசிகர்கள் பலத்தைப் பற்றி கூறவே வேண்டாம் . . . . அவருக்கு வெறித்தனமான ரசிகர்கள் கூட இருக்கின்றனர் . அஜித் தற்போது அவருடைய மகன் அத்விக் பள்ளியில் நடைபெற்ற விழாவில் கலந்து கொண்டார் . அங்கு அவர் ஒரு சாதாரண தந்தையாக தன்னுடைய மகனை சமாதனப் படுத்த தூக்கிக்கொண்டு அங்கும் இங்கும் நடந்த ஒரு புகைப்படம் வெளியாகி உள்ளது . இதனை அஜித் ரசிகர்கள் பலர் ‘குட்டி தல’யுடன் தல இருக்கும் புகைப்படத்தை வைரலாக்கி வருகின்றனர் . தற்போது அஜித் மீண்டும் சிவா இயக்கத்தில் ' விசுவாசம் திரைப்படத்தில் நடிக்க கமிட் ஆகியுள்ளார் . விரைவில் தொடங்க உள்ள இந்தப் படத்தில் மற்ற கலைஞர்கள் தேர்வு நடைபெற்று வருகிறது . இந்தப் படத்தில் கதாநாயகியாக இது வரை அஜித்துடன் நடிக்காத நாயகிதான் நடிப்பார் என்று கூறப்படுகிறது . இந்நிலையில் தற்போது தன்னுடைய குடும்பம் மட்டும் குழந்தையுடன் நேரம் கழித்து வருகிறார் அஜித் .


சபரிமலைக்கு இளம் வயது பெண்கள் வரக்கூடாதுன்னு பெரியவங்க கட்டுப்பாடு வெச்சிருக்காங்க . . . ஆனா இது தடை கிடையாது . . . இதுல பெண் விடுதலை எங்கே இல்லாம போச்சு . . . என்று நடிகை ரஞ்சனி கேள்வி எழுப்பியுள்ளார் . சபரிமலை கோயிலில் அனைத்து வயது பெண்களும் வழிபடலாம் என உச்சநீதிமன்றம் தீர்ப்பு வழங்கியுள்ளது . சபரிமலை கோயிலில் 10 முதல் 50 வயது வரை பெண்கள் வழிபட தடை நீக்கப்பட்டுள்ளது . இந்த தீர்ப்பை உச்சநீதிமன்ற தலைமை நீதிபதி தீபக் மிஸ்ரா தலைமையில் 5 நீதிபதிகள் கொண்ட சாசன அமர்வு நேற்று தீர்ப்பு வழங்கியது . 5 நீதிபதிகளில் 4 பேர் சபரிமலையில் பெண்களை அனுமதிக்கலாம் என்று தீர்ப்பு வழங்கியுள்ளனர் . ஆனால் பெண் நீதிபதி இந்து மல்கோத்ரா மாறுப்பட்ட தீர்ப்பை வழங்கியிருந்தார் . இந்த நிலையில் , உச்சநீதிமன்றத்தின் தீர்ப்புக்கு ஆதரவாகவும் , எதிர்ப்பாகவும் கருத்துகள் கூறப்பட்டு வருகிறது . இந்த தீர்ப்பை நாங்கள் அமல்படுத்த மாட்டோம் என்று சபரிமலை கோயில் நிர்வாகம் தெரிவித்துள்ளது . உச்சநீதிமன்றத்தின் இந்த தீர்ப்பு , பெண் விடுதலையின் அடுத்த கட்டம் என பல்வேறு அமைப்புகள் கூறி வருகின்றன . இந்த நிலையில் , நடிகையும் , சமூக ஆர்வளரும் , கேரளாவை பூர்வீகமாக கொண்டவருமான நடிகை ரஞ்சனியிடம் செய்தியாளர்கள் கேட்டபோது , உச்சநீதிமன்றத்தின் இந்த தீர்ப்பை நான் ஆச்சரியமாகவே பார்க்கவில்லை . ஏனென்றால் வட இந்தியர்களுக்கு ஐயப்பனையும் , தெரியாது . நம் வழிபாட்டு முறைகளும் தெரியாது . நம் வழிபாட்ட முறை , ஆன்மீக முறை பற்றி தெரிந்த ஒருத்தர் நீதிபதியாக இருந்திருந்தால் , இப்படியொரு முடிவெடுத்திருக்க மாட்டார்கள் . பெண்களை வரவே வேண்டாம் என்று சொல்லவில்லை . 10 வயதுக்குள்ள வாங்க . . . இல்லன்னா 50 வயதுக்கு மேலே வாங்கன்னுதான் சொல்றாங்க . . . இங்கே ஐயப்பன் பிரம்மச்சாரி கடவுளாக யோக நிலையில் உட்கார்ந்திருக்கார் . அவரை தரிசிக்க ஆண்கள் விரதமிருந்தும் , அந்த நேரத்தில் மனைவியுடன் பழகாம இருந்தும் வர்றாங்க . அதனாலதான் , சபரிமலையில் இளம் வயது பெண்களோட டிஸ்டபன்ஸ் இருக்கக் கூடாதுன்னு பெரியவங்க இப்படியொரு கட்டுப்பாடு வெச்சிருக்காங்க . இது கட்டுப்பாடுதான் . . . தடை கிடையாது . இதுல பெண் விடுதலை எங்கே இல்லாம போச்சுன்னு எனக்கு புரியவில்லை என்று ரஞ்சனி காட்டமாக தெரிவித்தார் .


ஊரெங்கும் விஜய் மற்றும்‘சர்கார்’ பட பேனர்கள் கிழிப்பு . படம் ஓடும் தியேட்டர்களுக்குப் போய் நிம்மதியாகப் படம் பார்க்கமுடியாத நிலை . அடிமட்டத்தொண்டர்கள் முதல் அமைச்சர்கள் வரை அசிங்க அசிங்கமான வார்த்தைகளால் அர்ச்சனை . இதற்கெல்லாம் ஒரு பதில் வார்த்தை கூட பேசாமல் எங்கே ஒளிந்துகொண்டிருக்கிறார்கள் அந்த ஒருவிரல் புரட்சியாளர்கள் என்ற கேள்வி பொதுவானவர்கள் மத்தியில் மட்டுமின்றி விஜய் ரசிகர்கள் மத்தியிலும் எழ ஆரம்பித்துள்ளது . படம் ரிலீஸான மூன்றாவது நாளான இன்று , சர்காருக்கு விளம்பரம் எந்த அளவுக்கு அதிகரித்திருக்கிறதோ அதே அளவுக்கு ஆபத்தும் அதிகரித்துக்கொண்டிருக்கிறது . படம் குறித்தும் இயக்குநர் முருகதாஸ் , நடிகர் விஜய் குறித்தும் அமைச்சர்கள் பயன்படுத்தும் வார்த்தைகள் நிமிடத்துக்கு நிமிடம் தடித்து வருகின்றன . படத்தை மறு சென்சார் பண்ணமுடியுமா என்று சட்ட அமைச்சர் ஆலோசனைகள் நடத்துகிறார் . காட்சிகளை ரத்து செய்யச்சொல்லும் போராட்டக்காரர்களுக்கு காவல்துறையின் அரவணைப்பு . நிலைமை இப்படி இருக்க , படத்துக்கு பேராபத்து என்று தெரிந்திருந்தும் அனல் தெறிக்க வசனங்கள் எழுதிய இயக்குநர் முருகதாஸும் , அதை கழுத்து நரம்பு விடைக்க பேசிய ஒருவிரல் புரட்சியாளர் விஜய்யும் எதிர்கருத்து எதுவும் பேசாமல் கம்முன்னு இருப்பது ஏன் என்ற கேள்விகள் எழ ஆரம்பித்துள்ளன . ‘வெளிய வாங்க பாஸ் . படத்துல காட்டுன வீரத்துல ஒரே ஒரு பர்சண்டையாவது நேர்ல காட்டுங்க’என்கிறார்கள் சாமானியர்கள் .


நிடாஹஸ் டிராபி எனப்படும் முத்தரப்பு டி20 தொடரில் இந்தியா , இலங்கை அணிகளுக்கு இடையேயான நான்காவது டி20 போட்டியில் , இந்திய அணி ஆறு விக்கெட்டுகள் வித்தியாசத்தில் வென்றது . கொழும்புவில் இரவு ஏழு மணிக்கு தொடங்க வேண்டிய இந்தப் போட்டி , மழையால் பாதிக்கப்பட்டதால் , 8.20 மணிக்கு தொடங்கியது . இதனால் , 19 ஓவர்கள் கொண்ட போட்டியாக இது மாற்றப்பட்டது . இதில் , டாஸ் வென்ற இந்திய கேப்டன் ரோஹித் ஷர்மா , மழை அச்சுறுத்தல் இருப்பதால் , பீல்டிங்கை தேர்வு செய்வதாக அறிவித்தார் . இதைத் தொடர்ந்து களமிறங்கிய இலங்கை தொடக்க வீரர்கள் குணதிலகா 17 ரன்னில் வெளியேற , குஷல் மெண்டிஸ் 38 பந்தில் 55 ரன்கள் குவித்தார் . மற்ற வீரர்களில் உபுல் தரங்கா மட்டும் அதிகபட்சமாக 22 ரன்கள் எடுத்தார் . இதனால் , நிர்ணயிக்கப்பட்ட 19 ஓவர்களில் அந்த அணி , 9 விக்கெட் இழப்பிற்கு 152 ரன்கள் எடுத்தது . இந்தியா தரப்பில் , 4 ஓவர்கள் வீசிய ஷர்துள் தாகுர் 27 ரன்கள் கொடுத்து 4 விக்கெட்டுகள் கைப்பற்றினார் . தமிழக வீரர் வாஷிங்டன் சுந்தர் 4 ஓவர்கள் வீசி , 21 ரன்கள் கொடுத்து 2 விக்கெட்டை வீழ்த்தினார் . இதைத் தொடர்ந்து களமிறங்கிய இந்திய அணியில் , கேப்டன் ரோஹித் ஷர்மா 11 ரன்னிலும் , தவான் 8 ரன்னிலும் அடுத்தடுத்து ஆட்டமிழந்தனர் . தொடர்ந்து ரெய்னா 27 ரன்னில் அவுட்டானார் . ஆனால் , அதன் பின் மனீஷ் பாண்டே , தினேஷ் கார்த்திக் ஜோடி நிலைத்து நின்று ஆடியது . மனீஷ் 42 ரன்களும் , தினேஷ் கார்த்திக் 39 ரன்களும் எடுத்து இறுதிவரை களத்தில் இருந்தனர் . இதனால் , இந்திய அணி 17.3 ஓவர்களில் 4 விக்கெட்டுகளை மட்டும் இழந்து இலக்கை எட்டியது . இதன் மூலம் தனது மூன்றாவது போட்டியில் விளையாடிய இந்தியா , இரண்டாவது வெற்றியை பெற்றுள்ளது . இலங்கை மூன்று போட்டிகளில் இரண்டில் தோற்றுள்ளது .


ரியோ ஒலிம்பிக் போட்டிகளில் , இந்தியாவுக்கு வெள்ளிப்பதக்கம் பெற்றுத் தந்த பேட்மிண்டன் வீராங்கனை பி . வி . சிந்துவுக்கு ஆந்திர அரசு வழங்கிய சப் – கலெக்டர் பதவியை அவர் நேற்று முறைப்படி ஏற்றுக் கொண்டார் . பேட்மிண்டன் வீராங்கனை பிவி சிந்து , ரியோ ஒலிம்பிக்கில் இந்தியாவுக்கு வெள்ளிப்பதக்கம் பெற்று தந்து அசத்தினார் . இதனால் பல்வேறு மாநிலங்கள் அவருக்கு பணம் மற்றும் பரிசு பொருட்கள் வழங்கி கெளரவித்தன . தெலங்கானா அரசு 5 கோடியும் , ஆந்திர அரசு 3 கோடியும் வழங்குவதாக அறிவித்தன . மேலும் , சந்திரபாபு தலைமையிலான ஆந்திர அரசு , ஒலிம்பிக்கில் வெள்ளிப்பதக்கம் வென்ற பிவி சிந்துவுக்கு குரூப் 1 பிரிவு அதிகாரி பொறுப்பான துணை ஆட்சியர் பதவி வழங்கி கெளரவித்தது . இந்நிலையில் , பேட்மிண்டன் வீராங்கனை பிவி சிந்து ஆந்திர மாநிலம் கொல்லபுடியில் உள்ள தலைமைச் செயலகத்தில் நேற்று துணை கலெக்டராக பொறுப்பேற்றார் . இதனைத் தொடர்ந்து செய்தியாளர்களிடம் பேசிய பி . வி . சிந்து , இந்த பதவியை ஏற்றுக்கொண்டது தனக்கு மிகுந்த மகிழ்ச்சி அளிப்பதாக தெரிவித்தார் . நாட்டிற்கும் மக்களுக்கும் சேவை செய்வதில் மகிழ்ச்சி அடைவதாகவும் பி . வி . சிந்து கூறினார் .


விக்ரம் , சூர்யா , போன்ற முன்னணி நாயகர்களின் வெற்றிக்கு திருப்புமுனை படங்களை தந்தவர் இயக்குனர் பாலா . கடந்த ஆண்டுகளில் வெளியான அவன் இவன் தாரை தப்பட்டை போன்ற திரைப்படங்கள் பாலாவுக்கு படுதோல்வியை தந்தன . இதனால் சற்று இடைவெளி எடுத்துக்கொண்ட பாலா தற்போது புதிய கதைகளத்துடன் இறங்கியுள்ளார் . 36 வயதினிலே திரைப்படத்தில் ரீ என்ட்ரி ஆன ஜோதிகா மகளிர் மட்டும் என்ற திரைப்படத்தில் நடித்து வருகிறார் . தற்போது முதன்முறையாக ஜோதிகா இந்த திரைப்படத்தின் பெயரான நாச்சியார் என்ற ரோலிலேயே நடிக்கிறார் . பாலாவின் பரதேசி படத்துக்கு இசையமைத்த ஜி . வி . பிரகாஷ் முக்கிய கதாபாத்திரத்தில் ஜோதிகாவுடன் நடிக்கிறார் . இந்த படத்துக்கான ஃபர்ஸ்ட் லுக்கை நடிகர் சூர்யா சமூக வலைதளங்களில் வெளியிட்டதோடு மட்டுமல்லாமல் தனது அண்ணன் பாலா படத்தில் ஜோதிகா நடிப்பது பெருமைக்குரியது என பதிவிட்டுள்ளார் . நாச்சியார் திரைப்படத்துக்கு இளையராஜா இசையமைக்கிறார் .


எங்க வீட்டு மாப்பிள்ளைஃ புதிதாக தொடங்கப்பட்ட தொலைகாட்சியில் நடைபெற்று வரும் நிகழ்ச்சி தான் ' எங்க வீட்டு மாப்பிள்ளை ' . பழங்காலத்தில் எப்படி சுயம் வரம் என்கிற பெயரில் பெண்கள் ஆண்களை திருமணத்திற்கு தேர்வு செய்வார்களோ . . . அதனை அடிப்படையாக கொண்டு சற்று வித்தியாசப்படுத்தி பெண்களின் திறமைகளையும் , அவர்களுடைய ரசனையும் தனக்கு ஒத்து வருகிறாதா ? என்பதை சோதித்து தன்னுடைய வருங்கால மனைவியை தேர்வு செய்து வருகிறார் நடிகர் ஆர்யா . இறுதிக்கட்டம்ஃ கடந்த இரண்டு மாதங்களாக ஒளிபரப்பாகி வரும் இந்த நிகழ்ச்சி தற்போது இறுதி கட்டத்தை எட்டியுள்ளது . மூன்று போட்டியாளர்கள் மட்டுமே இந்த களத்தில் உள்ளனர் . அதில் ஒருவர் திருமணம் ஆகி விவாகரத்தான இலங்கை பெண் சுசானா . நேற்றைய தினம் ஆர்யா , சுசானாவின் மகன் நேடனை சந்தித்தார் . ஆனால் ஒரு சில விஷயத்தில் நேடன் ஆர்யாவை அசிங்கப்படுதினார் என்பது இந்த நிகழ்ச்சியை பார்த்தவர்களுக்கு கண்டிப்பாக தெரிந்திருக்கும் . சுசானாவின் மகனால் அசிங்கப் படுத்தப்பட்டும் அதனை மிகவும் பெரிதாக எடுத்துக்கொள்ளாதது ஆர்யாவின் பெருந்தன்மை என்று தான் கூற வேண்டும் . 16 பெண்களுடன் ஆர்யாஃ ' எங்க வீட்டு மாப்பிள்ளை ' நிகழ்ச்சி , 16 பெண்களுடன் துவங்கியது . வாரம் இருவர் என இந்த நிகழ்ச்சியில் இருந்து வெளியேற்றப்பட்டனர் . ஆரம்பத்தில் இந்த நிகழ்ச்சி பெண்களை இழிவு படுத்தும் விதத்தில் உள்ளது என கூறி பெண்கள் அமைப்பை சேர்ந்த சிலர் வழக்கு தொடர்ந்தனர் . இதன் காரணமாக நிகழ்ச்சியை விரைந்து முடிக்க நிகழ்ச்சியாளர்கள் முடிவு செய்தனர் . இறுதி போட்டியாளர்கள்ஃ தற்போது இந்த நிகழ்ச்சியில் இறுதி போட்டியாளர்களாக மூன்று பேர் உள்ளனர் . அவர்கள் இலங்கை பெண் சுசானா , கேரளாவை சேர்ந்த ஆகாதா மற்றும் சீதா லட்சுமி ஆகியோர் . குடும்பத்தினரை சந்தித்த ஆர்யாஃ ஏற்க்கனவே இவர்களுடைய குடும்பத்தை சந்தித்து , அவர்களை பற்றி நன்கு தெரிந்துக்கொண்ட ஆர்யா , தன்னுடைய குடும்பத்தையும் இந்த மூன்று போட்டியாளர்களுக்கு அறிமுகப்படுத்தி வைத்தார் . தற்போது திருமணத்திற்காக தயாராகி வரும் இவர்களில் யாரை ஆர்யா திருமணம் செய்வார் என்பது தான் பலரது கேள்வியாக உள்ளது . சுசான மகன்ஃ போட்டியாளர்களின் குடும்பத்தை சந்தித்து தன்னை பற்றி கூறிய ஆர்யா நேற்றைய தினம் , சுசானாவின் மகன் நேடனை சந்தித்தார் . ஒரு நாள் முழுவதையும் நேடனுடனே செலவிட்டார் . ஆனால் நேடனுக்கு ஆர்யாவை பிடிக்காதது போல் அவரிடம் ஒட்டாமலே இருந்தார் . இது ஆர்யாவை குட்டி பையன் நேடன் , அசிங்கப்படுத்துவது போல் இருந்தது . ' கீழே விழுந்தாலும் மீசையில் மண் ஒட்டாதது போல் . . . சிரிந்துக் கொண்டே புதிதாக பார்ப்பதால் இப்படி நடந்துக்கொள்கிறான் என தன்னுடைய மனதை சமாதானம் செய்துக்கொண்டார் . நேடன் ஆர்யாவிடம் இப்படி நடந்துக்கொண்டுள்ளது சுசானாவிக்கு மிகப்பெரிய மைனஸ் என்றே சொல்லலாம் . காரணம் தற்போது உள்ள போட்டியாளர்களை எந்த காரணத்தை வைத்து அவர்களை வெளியேற்றலாம் என யோசித்துக்கொண்டிருக்கும் நிலையில் . . . இதனையே காரணமக காட்டி சுசானா வெளியேற்றப் படுவாரா இல்லையா என்பதை பொறுத்திருந்து பாப்போம் .


நடிகர் விஜய்க்கு என ஒரு ரசிகர் பட்டாளமே இருக்கிறது . அவர்களில் அவரை ஒரு முறையாவது பார்க்க வேண்டும் . அவருடன் ஒரு புகைப்படமாவது எடுத்துக்கொள்ள வேண்டும் . என்பது பெரும்பாலான அவரது ரசிகர்களின் ஆசை . ஆனால் அத்தனை பேருக்கும் அந்த மாதிரி ஒரு வாய்ப்பு அமைவது கடினம் . ஆனால் விஜய் ரசிகர் ஒருவருக்கு , அவர் ஆசைப்பட்டதற்கும் மேலான அதிஷ்டம் நேற்று கிடைத்திருக்கிறது . தூத்துக்குடி மாவட்டத்தை சேர்ந்த முத்துகுட்டி என்பவர் தான் , அந்த விஜய் ரசிகர் . நேற்று விஜய் தூத்துக்குடி துப்பாக்கி சூட்டில் , உயிரிழந்தோரின் குடும்பத்தை நேரில் சந்தித்து ஆறுதல் கூறினார் . நள்ளிரவில் எந்த வித ஆடம்பரமோ , ஊடக வெளிச்சமோ இல்லாமல் , எளிமையாக வந்த விஜய் அவரது ரசிகரான முத்துகுட்டியுடன் தான் , பைக்கில் ஓவ்வொருவரின் வீட்டிற்கும் சென்றிருக்கிறார் . விஜய்யுடன் ஒரு புகைப்படமாவது எடுக்க வேண்டும் . என ஆவலுடன் இருந்த அவரது ரசிகருக்கு , இந்த சம்பவம் இன்ப அதிர்ச்சியை அளித்திருக்கிறது . இதனை தூத்துக்குடி மாவட்ட விஜய் ரசிகர்கள் தங்களது டிவிட்டர் பக்கத்தில் பகிர்ந்திருக்கின்றனர் . ”இதுநாள் வர விஜய் கூட ஒரு போட்டோ கூட எடுக்கலனு ஃபீல் பண்ணிட்ருந்த தன்னோட ரசிகன் பைக்குல , ஒவ்வொருத்தர் வீட்டுக்கும் போயிருக்கார் . நண்பன் செம ஹேப்பி” என அந்த டிவிட்டர் பதிவில் அவர்கள் குறிப்பிட்டிருக்கின்றனர் .


பிசிசிஐ தலைவர் லெவன் - இலங்கை அணிகள் இடையேயான இரண்டு நாள் பயிற்சி ஆட்டம் சமனில் முடிந்தது . பிசிசிஐ தலைவர் லெவன் - இலங்கை அணிகள் இடையேயான ஆட்டத்தில் முதலில் பேட் செய்த இலங்கை 88 ஓவர்களில் 9 விக்கெட் இழப்புக்கு 411 ஓட்டங்கள் எடுத்து டிக்ளேர் செய்தது . இறுதி நாளான நேற்று பேட் செய்த பிசிசிஐ தலைவர் லெவன் அணி 75 ஓவர்களில் 5 விக்கெட் இழப்புக்கு 287 ஓட்டங்கள் எடுத்தது . இரு அணிகளுக்கு இடையேயான இந்த பயிற்சி ஆட்டம் கொல்கத்தாவில் சனிக்கிழமை தொடங்கியது . இந்த ஆட்டத்தில் டாஸ் வென்ற பிசிசிஐ தலைவர் அணி பந்துவீச தீர்மானித்தது . முதலில் பேட் செய்த இலங்கை அணியில் சமரவிக்ரமா அதிகபட்சமாக 74 ஓட்டங்கள் எடுத்தார் . கருணாரத்னே 50 ஓட்டங்கள் , மேத்யூஸ் 54 ஓட்டங்களுக்கு ரிடையர்ட் ஹர்ட் ஆகி விலகினர் . திரிமானி 17 ஓட்டங்களில் ஆட்டமிழக்க , சண்டிமல் 29 ஓட்டங்களில் ரிடையர்ட் ஹர்ட் ஆனார் . சனகா 2 ஓட்டங்கள் , தனஞ்ஜயா 10 ஓட்டங்கள் , ஹெராத் 3 ஓட்டங்களில் வீழ்ந்தனர் . இந்த நிலையில் முதல் நாள் ஆட்டம் முடிவுக்கு வர 88 ஓவர்களில் 6 விக்கெட் இழப்புக்கு 411 ஓட்டங்கள் எடுத்தது இலங்கை . நிரோஷன் டிக்வெல்லா 73 ஓட்டங்கள் , ரோஷன் சில்வா 36 ஓட்டங்களுடன் களத்தில் இருந்தனர் . இந்த நிலையில் , 2 - வது நாளான நேற்று 411 ஓட்டங்களுடன் டிக்ளேர் செய்வதாக இலங்கை அறிவித்தது . இதையடுத்து தனது முதல் இன்னிங்ஸைத் தொடங்கிய பிசிசிஐ அணியில் தொடக்க வீரர் தன்மய் அகர்வால் 16 ஓட்டங்கள் , உடன் வந்த ஜீவன்ஜோத் சிங் 35 ஓட்டங்களில் வீழ்ந்தனர் . இருவருமே தலா 3 பவுண்டரிகள் அடித்தனர் . அடுத்து வந்த பந்தாரி 3 ஓட்டங்களில் நடையைக் கட்டினார் . அதனைத் தொடர்ந்து வந்த கேப்டன் சஞ்சு சாம்சன் 19 பவுண்டரிகள் , ஒரு சிக்ஸருடன் சதம் கடந்து 128 ஓட்டங்கள் விளாசினார் . எனினும் , சமர விக்ரமா பந்தில் டிக்வெல்லாவிடம் அவர் கேட்ச் கொடுத்து ஆட்டமிழந்தார் . இவ்வாறாக 75 ஓவர்களில் 5 விக்கெட் இழப்புக்கு பிசிசிஐ தலைவர் லெவன் அணி 287 ஓட்டங்கள் எடுத்த நிலையில் ஆட்டநேரம் முடிவுக்கு வர , போட்டி சமன் ஆனது . பிசிசிஐ அணி தரப்பில் சந்தீப் 33 ஓட்டங்கள் , சக்ஸனா 20 ஓட்டங்கள் எடுத்து ஆட்டமிழக்காமல் களத்தில் இருந்தனர் . இலங்கை தரப்பில் திரிமானி அதிகபட்சமாக 2 விக்கெட்டுகள் எடுத்தார் .


நீட்டுக்கு எதிராக திருச்சியில் பொதுக்கூட்டம் நடைபெறும் என்றும் இந்த பொதுக்கூட்டத்துக்கு அனைவரும் கலந்துகொள்ளவும் டிடிவி தினகரன் தெரிவித்துள்ளார் . நீட் தேர்வுக்கு எதிர்ப்பு , அனிதா மரணத்துக்கு நீதி கோரி தமிழகம் முழுவதும் பல்வேறு ஆர்ப்பாட்டங்கள் நடத்தப்பட்டு வருகின்றன . பள்ளி - கல்லூரி மாணவர்கள் , அமைப்புகள் , பொதுமக்கள் , அரசியல் கட்சியினர் என பல்வேறு தரப்பினர் நீட்டுக்கு எதிராக போராட்டம் நடத்தி வருகின்றனர் . இந்த நிலையில் , பொதுமக்களுக்கு தொந்தரவு அளிக்காத வகையில் போராட்டம் நடத்தலாம் என்று உச்சநீதிமன்றம் அறிவுறுத்தி இருந்தது . மேலும் , பொதுக்கூட்டம் நடத்த உச்சநீதிமன்றம் எந்தவொரு தடையும் விதிக்கவில்லை . இந்த நிலையில் , நீட் விலக்கு கோரி வரும் 16 ஆம் தேதி பொதுக்கூட்டம் நடைபெறும் என்று டி . டி . வி . தினகரன் தெரிவித்துள்ளார் . நீட்டுக்கு எதிராக நடைபெறும் பொதுக்கூட்டத்துக்கு , தொண்டர்கள் , மாணவர்கள் , பொதுமக்கள் என திளராக கலந்து கொள்ள வேண்டும் எனவும் அழைப்பு விடுத்துள்ளார் . நீட் தேர்வில் இருந்து விலக்கு அளிக்க அவசர சட்டம் இயற்ற வலியுறுத்தி இந்த பொதுக்கூட்டம் நடைபெறும் என்று டிடிவி தினகரன் கூறியுள்ளார் . அண்மையில் , நீட்டுக்கு எதிராக கண்டன பொதுக்கூட்டம் திருச்சி , உழவர்சந்தை மைதானத்தில் நடைபெற்றது . இதில் திமுக உள்ளிட்ட எதிர்கட்சி தலைவர்கள் பலர் பங்கேற்றனர் . அதேபோல் நீட்டுக்கு ஆதரவு தெரிவிக்கு வகையில் பாரதிய ஜனதா கட்சியினர் திருச்சியில் நேற்று பொதுக்கூட்டம் ஒன்றை நடத்தியிருந்தனர் . திமுக , பாஜக பொதுக்கூட்டம் நடத்திய அதே இடத்தில் டிடிவி தினகரன் பொதுக்கூட்டம் நடத்த உள்ளார் .


தமிழக தொழில்நுட்பத்துறை அமைச்சர் மணிகண்டனை , அமைச்சர் பதவியில் இருந்து நீக்க வேண்டும் என்று ராமநாதபுரம் மாவட்டத்தில் உள்ள ஒன்பது ஒன்றிய செயலாளர்கள் போர்க்கொடி தூக்கியுள்ளனர் . இது குறித்து , அவர்கள் முதலமைச்சர் எடப்பாடி பழனிசாமியிடம் புகார் தெரிவித்துள்ளனர் . டாக்டர் மணிகண்டன் அமைச்சராக பதவியேற்றது முதல் , அவருக்கு எதிராக ராமநாதபுரம் மாவட்டத்தில் அவருக்கு எதிராக புகார்கள் கிளம்பின . ராமநாதபுரம் மாவட்ட அதிகாரிகள் , எதிர்கட்சிகள் , பொதுமக்கள் தரப்பில் இருந்தும் அமைச்சர் மணிகண்டனுக்கு எதிராக புகார்கள் எழுந்தன . அது மட்டுமல்லாது , சொந்த கட்சியினரும் அவர் மீது புகார் எழுப்பி வருகின்றனர் . ராமநாதபுரம் எம்பி அன்வர் ராஜாவை மேடையிலேயே திட்டியது ; ஆட்சியர் நடராஜனை திட்டியது உள்ளிட்ட அமைச்சரின் நடிவடிக்கைகள் கடுமையாக விமர்சிக்கப்பட்டு வருகின்றன . இந்த நிலையில் ராமநாதபுரம் மாவட்டத்தில் உள்ள 12 ஒன்றிய செயலாளர்களில் 9 பேர் , முதலமைச்சர் எடப்பாடி பழனிசாமியைச் சந்திது , அமைச்சர் மணிகண்டன் பற்றி புகார் கூறினர் . அது மட்டுமன்றி மாவட்டத்தில் நடைபெறும் அனைத்து ஒப்பந்த வேலைகளிலும் 30 சதவிகித கமிஷன் கேட்பதாகவும் , அவரது தந்தை முருகேசனின் தலையீடு அதிகமாக உள்ளது என்றும் புகாரில் கூறியுள்ளன . மேலும் , கட்சியின் மூத்த நிர்வாகிகள் முதல் அரசு அதிகாரிகளை மோசமாக திட்டுவதாகவும் , இதனால் மக்கள் மத்தியில் கட்சிக்கு கெட்ட பெயர் ஏற்பட்டுள்ளது என்றும் புகார் கூறியுள்ளனர் . அமைச்சர் பதவியில் இருந்துமணிகண்டனை நீக்கினால்தான் , மாவட்டத்தில் கட்சி நிலைக்கும் என்றும் புகாரில் கூறப்பட்டுள்ளது .


சாய்ரமணி இயக்கதில் ராகவா லாரன்ஸ் , நிக்கி கல்ராணி , சத்யராஜ் உள்பட பலர் நடித்துள்ள ' மொட்டைசிவா கெட்டசிவா ' படத்தை சூப்பர் குட் பிலிம்ஸ் ஆர் . பி . செளத்ரி தயாரித்துள்ளார் . இந்த படத்தின் படப்பிடிப்புகள் முழுவதும் முடிந்து விரைவில் ரிலீசுக்கு தயாராக உள்ளது . இந்நிலையில் ராகவா லாரன்ஸ் மற்றும் ஆர் . பி . செளத்ரி சென்னை காவல்துறை ஆணையரிடம் புகார் மனு ஒன்றை அளித்துள்ளனர் . இதுகுறித்து செய்தியாளர்களிடம் கூறிய அவர்கள் , ' மொட்ட சிவா கெட்ட சிவா படம் வெளியீடு தொடர்பாக புகார் மனு அளித்தோம் . லாரன்ஸ் நடித்த ' மொட்ட சிவா கெட்ட சிவா படம் ' ஆரம்பத்தில் வேந்தர் மூவிஸ் மதன் தயாரிப்பதாக இருந்தது என்றும் . ஆனால் , சில காரணங்களால் , சூப்பர் குட் பிலிம்ஸ் சார்பில் அந்த டைட்டில் மட்டும் வாங்கப்பட்டது என்றும் . இதனைத் தொடர்ந்து ' மொட்ட சிவா கெட்ட சிவா ' படத்தை சூப்பர் குட் பிலிம்ஸ் சார்பில் தயாரிப்பதாகத் தெரிவிக்கப்பட்டது . இந்நிலையில் , ரீலீசுக்கு தயாராக இருக்கும் ' மொட்ட சிவா கெட்ட சிவா ' படத்தை ரிலீஸ் செய்யவிடாமல் சிலர் இடையூறு செய்து வருகின்றனர் . இது தொடர்பாக நடவடிக்கை எடுக்கும்படி புகார் அளித்துள்ளோம் ' ' என்று கூறியுள்ளனர் . ராகவா லாரன்ஸ் , நிக்கி கல்ராணி , சத்யராஜ் உள்பட பலர் நடித்துள்ள ' மொட்டைசிவா கெட்டசிவா ' படத்தை சாய்ரமணி இயக்கியுள்ளார் . இந்த படத்திற்கு அம்ரேஷ் கணேஷ் இசையமைத்துள்ளார் .


வெஸ்ட் இண்டீஸ் அணிக்கு எதிரான மூன்றாவது ஒருநாள் போட்டியில் விராட் கோலியின் சாதனை சதம் வீணாகிவிட்டது . இந்திய அணி 43 ரன்கள் வித்தியாசத்தில் படுதோல்வி அடைந்துவிட்டது . இந்தியா மற்றும் வெஸ்ட் இண்டீஸ் அணிகளுக்கு இடையேயான மூன்றாவது போட்டி நேற்று புனேவில் நடந்தது . இந்த போட்டியில் டாஸ் வென்ற இந்திய அணி பவுலிங் தேர்வு செய்ததால் , வெஸ்ட் இண்டீஸ் அணி முதலில் பேட்டிங் செய்தது . ஹெட்மயரின் அதிரடியான 37 , ஷாய் ஹோப்பின் 97 ரன்கள் மற்றும் கடைசி நேர நர்ஸின் அதிரடியால் அந்த அணி 50 ஓவர் முடிவில் 283 ரன்களை குவித்தது . பும்ரா அருமையாக பந்துவீசி ரன்களை கட்டுப்படுத்தியதோடு 4 விக்கெட்டுகளையும் வீழ்த்தினார் . ஆனால் அதற்கு நேர்மாறாக புவனேஷ்வர் குமார் 70 ரன்களை விட்டுக்கொடுத்தார் . கலீல் அகமதுவும் பெரிதாக சோபிக்கவில்லை . இதையடுத்து 284 ரன்கள் என்ற இலக்குடன் களமிறங்கிய இந்திய அணியின் தொடக்க வீரர் ரோஹித் சர்மா , வழக்கம்போல வந்ததுமே வெளியேறினார் . கோலியும் தவானும் சேர்ந்து சிறப்பாக ஆடிவந்த நிலையில் , தவான் 35 ரன்களில் நர்ஸின் சுழலில் சிக்கி வெளியேறினார் . அதன்பிறகு மிடில் ஆர்டரில் பெரிதும் நம்பப்பட்ட ராயுடு , ரிஷப் பண்ட் ஆகியோர் சொற்ப ரன்களில் வெளியேறினர் . தோனி இந்த முறையும் சோபிக்கவில்லை . வெறும் 7 ரன்களில் நடையை கட்டினார் . ஒருபுறம் விக்கெட்டுகள் வீழ்ந்தாலும் மறுமுனையில் வழக்கம்போல நிதானமாகவும் அதேநேரத்தில் ரன்களையும் சேர்த்துக்கொண்டிருந்த கோலி , கோலி மீண்டுமொருமுறை சதமடித்தார் . ஹாட்ரிக் சதமடித்த கோலி , சர்வதேச ஒருநாள் கிரிக்கெட்டில் 38வது சதத்தை பூர்த்தி செய்தார் . இதன்மூலம் தொடர்ந்து அதிக சதங்கள் அடித்த வீரர்களின் பட்டியலில் 3 சதங்கள் விளாசிய கோலி , 8 பேருடன் அந்த சாதனையை பகிர்ந்துகொண்டுள்ளார் . மேலும் ஹாட்ரிக் சதமடித்த முதல் இந்திய வீரர் கோலி . போட்டிக்கு போட்டி சதத்தையும் சாதனையையும் குவித்துவரும் கோலி , இந்த போட்டியிலும் அதை செய்ய தவறவில்லை . இந்த பட்டியலில் தொடர்ந்து 4 சதங்கள் விளாசிய இலங்கையின் குமார் சங்ககரா முதலிடத்தில் உள்ளார் . பாகிஸ்தானின் ஜாகீர் அப்பாஸ் , சயீத் அன்வர் மற்றும் பாபர் அசாம் , தென்னாப்பிரிக்காவின் கிப்ஸ் , டிவில்லியர்ஸ் , டி காக் , இங்கிலாந்தின் ஜானி பேர்ஸ்டோ மற்றும் நியூசிலாந்தின் ரோஸ் டெய்லர் ஆகியோர் தொடர்ந்து மூன்று சதங்கள் விளாசியுள்ளனர் . அவர்களுடன் கோலி இணைந்துள்ளார் . ஆனால் சதமடித்ததும் 107 ரன்களிலேயே கோலி வெளியேற அதன்பின்னர் மளமளவென விக்கெட்டுகளை இழந்த இந்திய அணி 240 ரன்களுக்கு ஆல் அவுட்டானது . இதையடுத்து வெஸ்ட் இண்டீஸ் அணி 43 ரன்கள் வித்தியாசத்தில் வெற்றி பெற்றது . கோலி சதமடித்தாலும் இந்திய அணியின் மிடில் ஆர்டர் பிரச்னை நீடித்துக்கொண்டே தான் இருக்கிறது . 5 போட்டிகள் கொண்ட தொடர் 1 - 1 என சமநிலையில் உள்ளது . அடுத்த போட்டி நாளை மும்பையில் நடக்க உள்ளது .


சினிமா நடிகையாக மட்டும் இல்லாமல் , பெண்கள் முன்னேற்றம் , விலங்குகள் பாதுகாப்பு , குழந்தைகள் நலம் என பலவேறு துறைகளில் சிறப்பான முறையில் செயல்பட்டு வரும் நடிகை திரிஷா தமிழக மற்றும் கேரள மாநிலங்களுக்கான யூனிசெஃப் –ன் நல்லெண்ண தூதராக நியமிக்கப்பட்டுள்ளார் . இந்த பதவி தனக்கு மிகுந்த மகிழ்ச்சியைத் தருவதாகவும் , குழந்தைகள் நலனுக்காக தொடர்ந்து பாடுபடப் போவதாகவும் திரிஷா தெரிவித்துள்ளார் . 1999 - ம் ஆண்டு மிஸ் சென்னை பட்டத்தை பெற்ற பின் திரிஷா தனது திரைப் பயணத்தை ஒருவித தயக்கத்துடன் தான் தொடங்கினார் . ஆனால் அவரது தமிழ் முகம் , பக்கத்து வீட்டுப் பெண் போன்ற குறும்பான தோற்றம் கோலிவுட்டில் அவருக்கான இடத்தை கிட்டத்தட்ட 18 வருட காலம் தந்துள்ளது . சினிமா துறையில் பல விருதுகளையும் அங்கீகாரங்களையும் பெற்றுள்ள திரிஷா . மீடியாவில் எந்த அளவுக்கு புகழப்பட்டாரோ அந்த அளவுக்கு கிசுகிசு , சர்ச்சை போன்றவற்றிலும் சிக்கியுள்ளார் . பீட்டா அமைப்பில் உறுப்பினராக இருந்தார் என்ற ஒரே காரணத்துக்காக ஜல்லிக்கட்டு போராட்டத்தின்போது அவர் திரைப்பட படப்பிடிப்புகளில் பங்கேற்க முடியாமல் போனது . இது போன்ற பல பிரச்சனைகளில் அவர் பாதிக்கப்பட்டாலும் தனது போராட்ட குணத்தை திரிஷா ஒருபோதும் கைவிட்டதில்லை . பல முன்னணி நடிகர்களுடன் தற்போதும் தொடர்ந்து நடித்து வருகிறார் . அவர் நடிப்பில் வெளிவந்து பெறும் வெற்றி பெற்ற படங்கள் சாமி , கில்லி , உனக்கும் எனக்கும் , கிரீடம் , மங்காத்தா , என்னை அறிந்தால் , அரண்மனை 2 போன்றவை குறிப்பிடத்தக்கவை . சினிமாவைத் தாண்டியும் சமூக அக்கறையுடனும் மனித நேயத்துடன் செயல்பட்டு வருபவர் திரிஷா . பெண்கள் முன்னேற்றம் , விலங்குகள் பாதுகாப்பு , குழந்தைகள் நலம் என அவரது பங்களிப்பு சமுதாயத்தில் ஆச்சரியமாக பார்க்கப்பட்டு வருகிறது . இந்நிலையில் யூனிசெஃப் அமைப்பு திரிஷாவுக்கு செலிப்ரிடி அட்வகேட் என்ற பதவியை வழங்கியுள்ளது . அதாவது தமிழ்நாடு மற்றும் கேரள மாநிலங்களுக்கான யூனிசெஃப் –ன் நல்லெண்ண தூதராக திரிஷா நியமிக்கப்பட்டுள்ளார் . இதனிடையே சென்னையில் யூனிசெஃப் சார்பில் நடத்தப்பட்ட குழந்தைகள் தின விழாவில் நடிகை திரிஷா திரிஷா கலந்து கொண்டார் . இடிதத் தொடர்ந்து செய்தியாளர்களிடம் பேசிய அவர் , பள்ளிகளில் பாலியல் கல்வி கற்றுக் கொடுப்பது அவசியம் என தெரிவித்தார் . குழந்தைகள் பள்ளிகளில் ஜாலியாக இருக்க வேண்டும் என்றும் அவர்கள் எதில் ஆர்வம் காட்டுகிறார்களோ அதை அவர்களுக்கு கற்றுக் கொடுக்க வேண்டும என தெரிவித்தார் . ஆண் குழந்தைகள் வளர்ப்பதை முறைப்படுத்த வேண்டும் என்றும் , கிராமப் புற குழந்தைகளுக்கு கல்வி அறிவு அவசியம் என்றும் திரிஷா தெரிவித்தார் .


இயக்குநர் சசிக்குமாரின் அத்தை மகன் அசோக்குமார் வட்டி பிரச்னையால் தற்கொலை செய்து கொண்ட விவகாரம் தமிழகத்தை கோலிவுட்டை நோக்கி பரிதாபமாக திரும்ப வைத்திருக்கிறது . இந்த மண்ணின் சாதாரண பிள்ளைகள் 4 பேர் நெல்லையில் தீக்கு தங்களை தின்னக்கொடுத்த போது விஷால் உள்ளிட்ட வெகு சிலரை தவிர வேறு எந்த நடிகர்களும் பெரிதாய் அலடிக் கொள்ளவில்லை . தங்கள் படங்களில் உறவையும் , நட்பையும் கொண்டாடிக் கொண்டாடியே கோலிவுட்டில் உயர்ந்த சசிக்குமார் உள்ளிட்வர்கள் போகிற போக்கில் அனுதாபத்தை உதிர்த்துவிட்டு நகர்ந்தாலே தவிர நின்று எதையும் செய்துவிடவில்லை . சமூகத்தில் தனி மனிதனுக்கு ஆயிரம் பிரச்னைகள் இருக்கும் அதற்கெல்லாம் சசியும் , சேரனும் ஓடிவந்து உதவ வேண்டுமா ? அது பிராக்டிக்கலாக முடியுமா ? என்று நீங்கள் கேட்கலாம் . ஆனால் இந்த சமூகத்தின் ஒவ்வொரு தனி மனிதனிடமிருந்தும் கதையை எடுத்துத்தான் இவர்கள் வித்தியாசமான சினிமாவை உருவாக்குகிறார்கள் ! எவனிடமிருந்து படமெடுத்தோமோ அவனிடமே அதை திருப்பிப் போட்டுக் காட்டி கோடி கோடியாய் வசூலும் செய்கிறார்கள் . ஆக இவர்கள் கதை பிடிக்கவும் , காட்சியமைக்கவும் , இவர்களின் படம் ஓடுவதற்கும் , இவர்களை நாயகனாய் கொண்டாடுவதற்கும் ஒவ்வொரு தனி மனிதனும் வேண்டும் எனும் நிலையில் , அந்த தனி மனிதனுக்கான மிகப்பெரிய பிரச்னையில் இவர்கள் கவனம் ஈர்க்கும் வகையில் தோள் கொடுக்கத்தான் வேண்டும் . சரி , இவர்கள் அதற்கான ஆளில்லை . மனித நேயம் , சக மனிதனிடத்தில் அன்பு ! என்று தியேட்டரின் திரை கிழிய படமெடுப்பார்களே தவிர யதார்த்த வாழ்வில் சமூகத்திடம் அதை காட்டமாட்டார்கள் . ஆனால் அநீதிகளை கண்டு பொங்கும் கதாபாத்திரமாகவும் , லஞ்சம் , அநியாய வட்டி உள்ளிட்டவைகளுக்கு எதிரானவர்களாகவும் சூடேற ! சூடேற ! படமெடுத்து சம்பாதிக்கும் சமுத்திரக்கனியும் , சசியும் தங்களுக்குள்ளே கூட நடிகர்களாகவும் , போலிகளாகவும்தான் இருந்திருக்கிறார்களோ என்று சந்தேகம் எழுகிறது . சினிமா மூலம் தங்களுக்கு கிடைத்த புகழை வைத்துக் கொண்டு கல்லூரிகள் , விழாக்கள் என்று சென்று தன்னம்பிக்கை ! வகுப்பு வேறு எடுத்தார்கள் இவர்கள் என்பதை சொல்லி எதில் முட்டி அழ ? இந்த சந்தேகத்தை எழுப்புவது அசோக் குமாரின் மரணமும் , அதை தொட்டு அமீர் தந்திருக்கும் வெளிப்படை மரணமும்தான் என்கிறார்கள் விமர்சகர்கள் . அதாவது தற்கொலை செய்து கொண்ட அசோக்குமார் தன் கடைசி கடிதத்தில் “கடந்த 10 ஆண்டுகளில் எங்கள் ‘கம்பெனி புரொடக்ஷன்ஸ்’ தயாரிப்பு படங்களை சரியான தேதியில் வெளியிட்டோம் . நாங்கள் செய்த பெரிய பாவம் , மதுரையை சேந்த அன்புச்செழியனிடம் கடன் வாங்கியதுதான் . எங்களிடம் வட்டிக்கு மேல் வட்டி என , ஏழு ஆண்டுகள் வாங்கியவர் , கடந்த ஆறு மாதங்களாக எங்களை மிகவும் கீழ்த்தரமாக நடத்தினார் . எங்கள் வீட்டு பெண்கள் மற்றும் பெரியவர்களை தூக்கிவிடுவேன் என்று மிரட்டினார் . அதிகார வர்க்கங்களான காவல்துறை , அரசாங்கத்தை ஆளும் பெரும்புள்ளிகள் , சினிமா சங்க நிர்வாகிகள் எல்லார்ம் அவருக்கு ஆதரவு . சசிகுமாரை அன்புச்செழியன் சித்ரவதை செய்வதை என்னால் சகிக்க முடியவில்லை . அதனால் சசியை மீட்க என் உயிரை மாய்த்துக் கொள்கிறேன் . ” என்று அந்த கடிதத்தில் குறிப்பிட்டுள்ளார் . ஆக பணத்தை அடிப்படையாக வைத்து ஒரு மிகப்பெரிய வன்மத்துக்கு தன்னையும் , தன்னை சுற்றி இருக்கும் நபர்களையும் , தன் குடும்பத்தையும் ஏழெட்டு ஆண்டுகளாக பலியாக்கிக் கொண்டே இருந்திருக்கிறார் சசிக்குமார் . லஞ்சம் , அதிக வட்டி வாங்குவது மட்டுமல்ல லஞ்சம் , அதிக வட்டி கொடுத்து கிரிமினல்களை வளர்த்து விடுவதும் குற்றம் என்று படமெடுக்கும் சசிக்குமார் போன்றவர்கள் ஊருக்கு மட்டும் உபதேசம் செய்தது அசிங்கம் . தனக்கும் தனக்கு நெருக்கமாய் உள்ள நபர்களுக்கும் வட்டி ரீதியில் அன்பு அத்தனை அக்கிரமத்தை செய்து கொண்டிருக்கிறார் என்றால் அதை தைரியமாக வெளியே சொல்லதது சசிக்குமாரின் ஆகப்பெரிய குற்றம் . இதை அவர் வெளிப்படுத்தி தன் சுற்றத்தை காத்திருக்க வேண்டும் . வெற்று ஈகோவுக்காக , சுயமரியாதைக்காக , பவுடர் முகம் அழுக்குப்பட்டுவிடும் என்பதற்காக பொத்திக் கொண்டு . . . வாயை ! இருந்தது என்ன நியாயம் ? என்று கேட்கின்றனர் விமர்சகர்கள் . ‘உன் மகளை தூக்கிடுவேன் ! உன் பொண்டாட்டியை தூக்கிடுவேன் ! உங்க வீட்டு பெருசை தூக்கிடுவேன்’ என்று மதுரை மண்ணின் கிரிமினல்தனம் பொங்கப்பொங்க பகீர் காட்சிகளை படமாக்கிய சசிக்குமார் இத்தனை நாட்களாக தன் சொந்த அனுபவத்தைத்தான் படமாக்கியிருக்கிறார் என்பது இப்போதுதான் தெரிகிறது என்கிறார்கள் . சசிக்குமாரால் நேற்று மீடியாவை எதிர்கொண்டு பேசமுடியவில்லை . நான்கு வார்த்தைகளை சொல்லிவிட்டு அப்படியே தவிர்த்து நகர்கிறார் . அவருக்கு பின்னாலிருந்தபடி சமுத்திர கனியும் அவரை தள்ளிச் செல்கிறார் . எந்த உண்மையையும் ஊருக்கு முன் சொல்ல இவர்கள் தயாரில்லை . தங்கள் படங்களை பற்றி பிரமோட் செய்ய மட்டும் மீடியா வேண்டும் இவர்களுக்கு , அப்படித்தானே ? என்கிறார்கள் விமர்சகர்கள் . இவர்களின் இந்த போலி சினிமாத்தனத்தை அந்த ஸ்பாட்டிலேயே பொளேர் வார்த்தைகளில் போட்டுடைத்தார் இயக்குநர் அமீர் இப்படி . . . ”மதுரை அன்புச்செழியன் டார்ச்சர் பண்ணினதா அசோக்குமார் லெட்டர் எழுதி வெச்சுட்டு செத்திருக்கான் . வாங்குன கடனுக்கு வட்டி கொடுத்திருக்கான் . ஆனா அந்தாளு வட்டி , கந்து வட்டி , வட்டிக்கு மேலே வட்டின்னு போட்டிருக்காரு . நியாயப்படி இந்த கேஸுக்கு கொலை வழக்குதான் போடணும் . இந்த மாதிரி நிறைய நடக்குது . திரைத்துறையினர் இதை சரி செய்யலேன்னா இண்டஸ்ட்ரியை இழுத்து மூடிட்டு எங்கேயாச்சும் போயிடலாம் . ” என்றவரிடம் ‘இவர் போல் பாதிக்கப்பட்டவர் யாராச்சும் இருக்கிறாங்களா ? ’ என்று கேட்டதும் , பக்கத்திலேயே சசியை வைத்துக் கொண்டு “எவன் சார் பாதிக்கப்பட்டவன் சொல்றாங்க ? சினிமாவுலதான் ஹீரோ வசனம் பேசுவாய்ங்க . தைரியமா வெளியில சொல்ல யாருக்கு தைரியம் இருக்குது ? வட்டிக்கு மேலே வட்டின்னு போட்டு ரிலீஸை நிறுத்தி வைக்கிறதுன்னு போகுது கதை . ” என்று சொல்லி அமீர் விளக்கமாக சசிக்குமாருக்கு நடந்த டார்ச்சர்களை பேசுவதற்குள் சமுத்திரகனி கோபமாக எல்லோரு நகர்வதற்கான சீனை உருவாக்குகிறார் . கூட்டம் கலைகிறது . ஆக அசோக்குமார் சாவுக்கு அநியாய கடன் கேட்ட அன்புச்செழியன் மட்டுமா காரணம் ? அநியாய கடனை கொடுத்துக் கொண்டிருந்த சசியும்தானே ? ! என்கிறார்கள் விமர்சகர்கள் . சசிக்குமாரின் பாணியில் சொல்வதென்றால் . . . ’உங்களுக்கு ஒரு நாயம் , ஊருக்கு ஒரு நியாயமா நொள்ளைகளா ? ’


உலகநாயகன் கமல்ஹாசன் தொகுத்து வழங்கிய பிக்பாஸ் நிகழ்ச்சியில் வெற்றியாளராக தேர்வு செய்யப்பட்டவர் ஆரவ் . பிக்பாஸ் முதல் சீசனில் கலந்து கொண்ட இவர் முதலில் போட்டியாளர்களில் ஒருவரான நடிகை ஓவியாவை காதலிப்பது போல் நடந்து கொண்டு பின் காதலிக்க முடியாது என விலகினார் . ஆனால் பிக்பாஸ் வீட்டை விட்டு வெளியேறியதும் தற்போது கடந்த சில மாதங்களாக மீண்டும் இவர்கள் காதல் மலர்ந்துள்ளதாகவும் , தாய்லாந்த் , மற்றும் சென்னையில் உள்ள மால்களில் இவர்கள் இருவரும் ஒன்றாக சுற்றிய சில புகைப்படங்கள் வெளியானது . மேலும் பிக்பாஸ் நிகழ்ச்சியின் மூலம் பல இயக்குனர்களால் கவனிக்கப்பட்ட ஆரவ் , தன்னை தேடி வரும் திரைப்பட வாய்ப்புகளையெல்லாம் ஏற்காமல் சிறந்த கதையை , தேர்வு செய்து நடிக்க துவங்கினார் . இந்நிலையில் ஆரவ் நடிக்கும் படத்தை இயக்க உள்ள இயக்குனர் குறித்த தகவல் தற்போது வெளியாகியுள்ளது . இயக்குனர் விஜய்ஸ்ரீ என்பவர் இயக்கும் படத்தில் , ஆரவ் ஹீரோவாக நடிக்க ஒப்பந்தமாகியுள்ளார் . விஜய்ஸ்ரீ ஏற்கனவே சாருஹாசன் நடித்த ' தாதா 87 ' என்கிற படத்தை இயக்கியவர் என்பது குறிப்பிடத்தக்கது . இந்நிலையில் ஆரவ் இயக்குனர் விஜய்ஸ்ரீ இயக்கத்தில் நடிக்க உள்ள இந்த படத்தின் தலைப்பு வரும் ஆகஸ்ட் 9 ஆம் தேதி அறிவிக்கப்பட உள்ளதாக சமூக வலைத்தளத்தில் தெரிவித்துள்ளார் . மேலும் இந்த படத்தில் ஆரவுக்கு ஜோடியாக ஓவியா நடிக்க வாய்ப்புகள் அதிகம் உள்ளதாக கிசுகிசுக்கப்படுகிறது . < blockquote class = " twitter - tweet " data - lang = " en " > < p lang = " en " dir = " ltr " > Joined hands with < a href = " https : / / twitter . com / hashtag / dhadha87 ? src = hash & amp ; ref _ src = twsrc % 5Etfw " > # dhadha87 < / a > fame < a href = " https : / / twitter . com / vijaysrig ? ref _ src = twsrc % 5Etfw " > @ vijaysrig < / a > sir for his next project . . Title to be revealed on Aug 9th . . 🙏🙏🙏 < / p > & mdash ; Arav ( @ Nafeez _ Arav ) < a href = " https : / / twitter . com / Nafeez _ Arav / status / 1022376450362552321 ? ref _ src = twsrc % 5Etfw " > July 26,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script >


தமிழக முதலமைச்சராக இருந்த ஜெயலலிதா மறைவுக்குப் பிறகு , அதிமுக அரசை மத்திய அரசுதான் இயக்கி வருகிறது என கூறப்படுகிறது . ஓபிஎஸ் , மற்றும் இபிஎஸ் இருவரும் மத்திய அரசு என்ன சொல்கிறதோ அதை அப்படியே செய்து வருகின்றனர் , இதில் தமிழக நலன்கள் பெரிதும் பாதிக்கப்பட்டிருப்பதாக பொது மக்கள் மத்தியில் கருத்து நிலவுகிறது . நீட் தேர்வு , உணவு பாதுகாப்புச் சட்டம் , உதய் மின்திட்டம் போன்ற ஜெயலலிதா கடுமையாக எதிர்த்த திட்டங்கள் அனைத்துக்கும் எடப்பாடி அரசு பச்சைக் கொடி காட்டியது . இதே போன்று மீத்தேன் திட்டம் , காவிரி மேலாண்மை வாரியம் அமைப்பதில் எழுந்த பிரச்சனை போன்ற தமிழக நலன்களில் உரிமையை மத்திய அரசிடம் இபிஎஸ் அரசு விட்டுக் கொடுத்தாகவும் புகார் எழுந்தது . பெரும்பாலும் அனைத்துப் பிரச்சனைகளிலும் தமிழக நலன்களை மத்திய அரசிடம் தமிழக அரசு அடகு வைத்துவிட்டதாகவும் புகார் எழுந்தது . ராஜா , எஸ் . வி . சேகர் போன்றவர்கள் பத்திரிக்கையாளர்கள் மற்றும் முக்கிய தலைவர்களை தரக்குறைவாக பேசியதாக எழுந்த குற்றச்சாட்டு மீது தமிழக அரசு எந்த நடவடிக்கையும் எடுக்கவில்லை என்றும் பொது மக்கள் மற்றும் பத்திரிகையாளர்கள் மத்தியில் அதிருப்தி நிலவுகிறது . இதே போன்று தமிழக மக்கள் தாறுமாறாக எதிர்க்கும் 8 வழிச்சாலைத் திட்டத்தையும் எடப்பாடி அரசு செயல்படுத்த முயற்சி மேற்கொண்டுள்ளது . இது குறித்து முதலமைச்சர் எடப்பாடி பழனிசாமி சிதம்பரத்தில் செய்தியாளர்களிடம் பேசினார் . அப்போது கேளாவை போன்று தமிழகத்தில் மழை பெய்தால் அதை சமாளிக்க தமிழக அரசு தயாராக உள்ளது என்றும் , ஆறு , குளம் உள்ளிட்ட நீர் நிலைகள் தூர்வாரப்பட்டு உள்ளது என்றும் தெரிவித்தார் . . அதிக மழை , வெள்ளம் மற்றும் இயற்கை சீற்றத்தை தடுக்க முடியாது . இதைத் தடுக்கும் விதமாக ஏரிகள் தூர்வாரும் பணி நடைபெற்று வருகிறது . இதை கண்காணிக்க ஐஏஎஸ் அதிகாரிகள் நியமிக்கப்பட்டுள்ளனர் என்றும் அவர் தெரிவித்தார் . . தமிழக மக்கள் வரவேற்கும் திட்டத்தை எதிர்க்கட்சிகளால் பொறுத்துக்கொள்ள முடியவில்லை என்று கூறிய முதலமைச்சர் பழனிசாமி , . மத்திய அரசு சொல்லும் , எல்லாத்துக்குமே தமிழக அரசு தலையாட்டாது என்றும் , எதை எதிர்க்க வேண்டுமோ அதை தங்களது அரசு எதிர்க்கும் என்றும் எடப்பாடி பழனிசாமி உறுதிபடத் தெரிவித்தார் .


உள்ளத்தை அள்ளித்தா’ , ‘அருணாச்சலம்’ , ‘காதலா காதலா’ , ‘குயிக் கன் முருகன்’ உட்பட தமிழ் , தெலுங்கு , இந்தி , போஜ்புரி , கன்னடம் , மலையாள படங்களில் ஹீரோயினாக நடித்தவர் ரம்பா . ‘த்ரீ ரோஸஸ்’ படத்தை தயாரித்து நடித்துள்ளார் . இந்த நிலையில் , கனடா மேஜிக் வுட்ஸ் நிறுவனம் , ரம்பாவை தங்கள் கம்பெனி விளம்பர தூதுவராக நியமித்தது . அந்நிறுவன உரிமையாளர் இந்திரன் , ரம்பாவுக்கு ஒன்றரை கோடி ரூபாய் மதிப்புள்ள காரை அன்பளிப்பாக வழங்கினார் . இதனால் இந்திரனுக்கும் , ரம்பாவுக்கும் காதல் மலர்ந்தது . இருவரும் திருமணம் செய்ய முடிவு எடுத்து திருமணம் செய்து கொண்டனர் . கனடா மேஜிக் வுட்ஸ் நிறுவன உரிமையாளர் இந்திரன் , ரம்பா காதல் திருமணம் கடந்த 2010 ம் ஆண்டு ஏப்ரல் மாதம் 8ம்தேதி திருப்பதியில் நடைபெற்றது . அதன் பின்னர் படத்தில் நடிப்பதை நிறுத்தினார் ரம்பா . இந்நிலையில் 5 ஆண்டிலேயே மணவாழ்வு கசந்து போனது , இதையடுத்து ரம்பா , இந்திரன் இருவரும் விவாகரத்து செய்துகொள்ள தீர்மானித்தனர் . இன்று சென்னை உயர்நீதிமன்றத்தில் அமைந்துள்ள குடும்ப நலகோர்ட்டில் விவாகரத்து கோரி நடிகை ரம்பா மனு செய்துள்ளார் . iந்த மனு விசாரணைக்கு எடுக்கப்பட்டுள்ளது . இதையடுத்து விவகாரத்து வழக்கு டிசம்பர் 3ம் தேதிக்கு விசாரணைக்கு வருகிறது .